text:
Á bókafundi fyri ritstjórar byrjaði dagurin í Göteborg við at Helge Rønning, professari á Universitetinum í Oslo, spurdi, hvat non fiction er fyri nakað, og um tað løgna at seta orða á nakað, sum ikki er. Alt samalt á enskum. Frá blekki til hyperlink lýsti hann á undirhaldandi hátt ognarviðurskifti, tá umræður bøkur og tøkni kring bøkur úti í stóru verð. Rønning lendi á teirri gleðiligu sannkenning, at størstu bókaforløg eru ikki anglo-amerikansk, soleiðis sum flestu hava spátt, men evropeisk. Og spádómurin um at fjølmiðlar skuldu taka yvir øll bókaforløg, er heldur ikki gingin út. Tað var hann fegin um, eins og hann talaði heitt fyri eini skipan, sum sentralt ger av, hvør prísurin skal vera á hvørji einstakari bók, eini fastprísskipan, sum í Noregi og Fraklandi. Hesum vóru ikki øll samd í. Teirra millum var Marianne Alenius frá danska forlagnum Tusculanum, sum gevur út bøkur á mongum málum, eisini á tuareg máli, og beint nú hevur eina føroyska útgávu um donsk-føroysku viðurskiftini á bakkastokki. - Okkara besta søluátak er Google Books, sum sýnir øllum heiminum okkara bøkur fyri einki, sigur Marianne og vísir stolt tríggjar nýggjar bøkur frá forlagnum.
Sigurður Svavarsson, Siggi, frá nýggja íslendska bókaforlagnum Opna, vísti á, hvussu fragmenteraður bókamarknaðurin er blivin og gjørdi vart við týdningin av tøttum samarbeiði á hvørjum einstøkum forlagi, longu tá hugskotið um eina bók tekur seg upp. - Í dag er bókamarknaðurin meiri spesialiseraður og óútrokniligari enn nakrantíð. - Hvør kundi havt spátt, at lívssøgan hjá einum svenskum fótbóltsspælara bleiv metsølubók í Danmark, helt hann smílandi fyri. Og tí er samstarv millum forløgini í Norðurlondum neyðugari enn nakrantíð, helt hann og mælti til at ritstjórar, sum fáast við fakbøkur, skulu hava eitt skipað samstarv.
Norska Gerd Johnsen frá forlagnum Cappelen Damm greiddi frá um journalistar, sum alt meir skriva fakbøkur, narrativa non fiction, til dømis um Rom í dag, sum er ein metsølubók heima í Noregi. - Journalistar eru vanir at skriva og kenna til deadlines, segði hon vælnøgd um samstarvið við júst norskar journalistar.
Martin Kaunitz frá svenska Albert Bonniers forlagnum fór eitt stig longur viðvíkjandi journalistum og teirra týdningi fyri útbreiðsluni av norðurlendskum bókum í dag. Hann var so fegin um sjónvarpssendingina Skavlan, at hann uppá standandi fót skeyt upp eina felags norðurlendska sjónvarpsrás eftir júst hesum leisti. So stóran týdning helt hann, at Skavlan hevði havt fyri útbreiðsluna av bókmentum í hvussu er í Svøríki og Noregi beint nú.
Enn ein journalistur í norðurlendska bókaumhvørvinum er Nazneen Khan-Østrem, sum er fødd í Kenja, men býr í Noregi. Nú er hon ritstjóri hjá Aschehoug og hevur staðið fyri bókum um Ísrael og muslimskar kvinnur, sum undir heitinum Utilslørt er metsølubók í Noregi. Mest spennandi bókin eg varnaðist í dag.
Mette Viking hevur huga at skemta við norðurlendska tankanum og vísir fram eina bók um júst Norðurlond og norðurlendsk viðurskifti, sum hennara forlag gav út í 1976 saman við 56 norðurlendskum medarbeiðarum. - Í dag er alt annarleiðis og ofta hevur tað størsta týdning, um ein bók hevur verið í sjónvarpinum ella ikki. Og so eri eg viss í, at øll Norðurlond eiga týdningarmiklar forteljarar um spennandi viðurskifti. Tað manglar bara at fáa viðkomandi fram í øðrum londum, sigur hon og nevnir donsku Anju Andersen, sum er so framúr at siga frá um stjørnufrøði.
Grønlendska Lene Therkildsen rekur forlagið Milik og vísir fram eina røð av grønlendskum bókum, og eina danska barnabók við mynstrum til pappírsklipp úr Grønlandi.
Finski Rauno Endén og sámiska Davvi Girji úr Karasjok tosa varisliga um at geva út bøkur til ein avmarkaðan marknað, heilt niður í 300 eintøk.
Danski týðarin Morten Visby greiðir livandi frá um at umseta og at verða mettur sum ein 'gandakallur', sum bara skrivar og týðir, einar 85 tímar um vikuna og aldri hevur summarfrí og enn minni hevur nakað menniskjansligt samband, hvørki við ritstjórar ella forløg. Tendraður, sigur hann frá um 'det gode forløb', sum hann ynskir sær millum ritstjórar og forløg, longu frá byrjan, tá ein bók ætlast at verða umsett.
Við vælvaldum dømum greiddi Morten Visby frá um arbeiðsviðurskifti hjá týðarum í Norðurlondum. Íslendska Agla Magnúsdóttir greiddi frá um møguleikarnar at fáa týðarastuðul. Tíanverri er tað serstakliga smáligt við týddum fakbókum millum Norðurlond. - Jú fleiri, ið søkja, jú sterkari verður skipanin, segði hon. Ein góður dagur, har føroyskar fakbøkur ikki smæddust burtur, er komin at enda. Í morgin letur bókamessan upp.


c: text/html

text:
Hevur tú ein tryggingarskaða?
Tað kann verða trupult í hesum døgum at finna fyritøkur, ið hava tíð at loysa tryggingarskaðar.
Soleiðis gert tú:
-
Skráset teg á Veita her! ella ring +298 55 44 00
-
Stovna uppgávu, viðheft upplýsingar og skjøl/kostnaðarmeting, ið tú hevur móttikið frá tryggingini.
-
Veita innheintar tilboð til tín!
Tú kanst eisini seta teg í samband við okkum her
At finna veitarar
Ofta er torført at finna veitarar, ið kunnu átaka sær at umvæla tryggingarskaðan. Betri Trygging góðtekur allar veitarar, sum eru mvg og v-tals skrásettir. Júst hetta er eisini krav fyri allar fyritøkur, sum ynskja at skráseta seg sum veitarar á www.veita.fo.
Til ber at senda Veita góðkendu kostnaðarmetingina, soleiðis at Veita kann innheinta tilboð ella finna eina fyritøku, sum kann átaka sær at umvæla skaðan fyri skaðarakta kundan. Umráðandi er, at kundin vendir sær til sítt tryggingarfelag t.d. Betri Trygging, áðrenn umvælingin verður framd, um tað vísir seg, at kostnaðarmetingin ikki heldur ,og arbeiðið sostatt verður dýrari enn mett var.

robotstxt: allowed

filter: keep


text:
Flestu ormverur kunnu spinna tráð, sum líkist silki.
Eitt slag, silkiormur, ger tó ein so sterkan og fínan tráð, at hann verður brúktur til silki, eitt tað vakrasta og fínasta klæði, sum er til.
Tá ið silkiormur er til reiðar at umskapast, spinnur hann eitt spunahylki um seg. Hann
ger næstan ein kilometur av silkitráði.
Inni í spunahylkinum verður silkiormurin til reivveru.
Tey flestu spunahylkini verða oyst undir í kókandi vatni. Hetta drepur reivverurnar og loysir upp klistruta evnið í silkitráðnum, so hann kann verða brúkur til silki.
Bara nakrar fáar reivverur sleppa at gerast silki firvaldar, og teir verða brúktir til aling.
Í Kina hevur silkiormur verið aldur í næstan 5.000 ár. Søgnin sigur, at tað var Si-Ling-Chi prinsessa, sum í árinum 2.700 fyri Kristi føðing sá, at tað bar til at gera silki úr spunahylkinum
hjá silkiormi. Eftir hetta varð prinsessan nevnd SeineThan (Silkigudinnan).
Í dag eru ongir silkiormar í náttúruni. Teir eru bara at finna á alistøðum.


text:
Myndir kunnu siga meira enn túsund orð,...
Myndir kunnu siga meira enn túsund orð, og Fyrstu hundrað orðini fer heilt vist at frøa og stimbra børnini at læra tey fyrstu orðini
Fyrstu túsund orðini hevur eitt satt rí...
Fyrstu túsund orðini hevur eitt satt ríkidømi av lærumøguleikum fyri børn í ymiskum aldursbólkum, fyri byrjanarlesarum o...
Orðabók til fólkaskúlan. Saman við for...
Orðabók til fólkaskúlan. Saman við forlagnum Gyldendal hevur Bókadeildin latið gjørt orðabók, sum er sera væl egna...
Vælkomin á spennandi orðaferð saman við...
Vælkomin á spennandi orðaferð saman við mumitrøllunum!


text:
Skúlar og dagstovnatilboð
Skúlar
At útbúgva unga ættarliðið til eina framtíð, har kunnleikakrøvini støðugt økjast, er eitt týðandi endamál hjá fólkaskúlanum í dag. Samlaða næmingatalið liggur í Sunda kommunu liggur um 200.
Býráðið hevur samtykt at savna allar næmingar í kommununi frá 1. til 7. flokk í ein skúla, Skúlan við Streymin. Nýggi skúlin kemur at vera á Oyrarbakka. Tó koma 1-3 flokkur eisini at ganga í Hósvíkar skúla og í Hvalvíkar skúla.
Dagstovnar
Í kommununi eru tríggir nútímans dagstovnar og frítíðarskúli, ið nøkta ansingartørvin fyri øll børn í aldrinum 0 til 10 ár. Frítíðaransingin er sostatt eisini løgd til dagstovnarnar hjá kommununi.
Tað er eingin bíðilisti til barnaansing í Sunda kommunu. Øll kommunan er eitt upptøkuøki. Um ikki er pláss á einum dagsstovni, kann verða víst til ein annan dagsstovn í kommununi.
Søkt eigur at vera um pláss á dagsstovni í minsta lagi 1 mánaða áðrenn barnið skal byrja á stovni.
Allir dagstovnar hava opið mánadag til fríggjadag frá kl. 07.15 til 17.00. Tó hevur dagstovnurin við Kráir í Hvalvík opið frá kl.07.00 til 17.00.


text:
08.05.2018 (09:22)
Ert tú okkara nýggi handilslærlingur?
Vit leita eftir tveimum handilslærlingum til Telebúðina í Tórshavn. Ert tú áhugað/ur í sølu, tøkni og góðari kundatænastu, so ert tú kanska tann rætti at seta títt fingramerki á eitt spennandi arbeiðspláss og gerast partur av einum dugnaligum sølutoymi..
Sum handilslærlingur fært tú eina avbjóðandi og spennandi lærutíð í einum umhvørvi, ið gevur pláss fyri bæði fakligari og persónligari menning. Arbeiðið fevnir í stóran mun um kundaráðgeving og sølu av vørum og tænastum, men fevnir eisini um at skráseta tænastur, uppseta tøkni fyri kundar og annað handilsarbeiði.
Vit vænta, at tú:
• hevur áhuga fyri sølu og góðari kundatænastu.
• hevur førleikar at seta teg inn í nýggja tøkni.
• dugir væl at samstarva og røkka ásettum málum.
• hevur FHS-, HH-, HIF-, HF- ella studentsprógv.
Lærutíðin er samansett av arbeiði í Telebúðini og stuttum skúlaskeiðum í Danmark.
Lærutíðin er:
• 2 ár við HH-prógvi
• 2 ½ ár students-, HF- HIF- ella HTX-prógvi
• 3 ár við FHS-prógvi
Løn er sambært sáttmála millum Føroya Arbeiðsgevarafelag og Starvsmannafelagið fyri Føroya Tele.
Umsókn við lívsrensl og viðkomandi skjølum skulu vera Starvsfólkadeildini á Føroya Tele í hendi í seinasta lagi mikudagin 30. mai 2018 og skulu sendast til umsokn(at)ft.fo ella:
Føroya Tele
Starvsfólkadeildin
Postboks 27
FO-110 Tórshavn
Nærri fæst at vita um læruplássini við at venda sær til Jan Kenneth Danielsen, leiðari fyri Telebúðina í Tórshavn á tel. 243348 ella jkd(at)ft.fo. Eisini ber til at venda sær til Starvsfólkadeildina á tel. 303030.
Lærutíðin byrjar 1. juli 2018 ella eftir nærri avtalu.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her
hava deilt hesa grein.


text:
Ingun Nolsøe og Hansina Iversen hyggja at klippmyndini Njørður og Skata (1977) hjá Williami Heinesen í Gallarí Stephansonshúsi í dag. Hetta er fyrstu ferð í meiri enn tíggju ár, at framsýning við klippmyndum hjá Williami letur upp í Havn. Framsýningin hevur fingið heitið Endurmynd - myndir eftir William Heinesen, og verður at síggja hvønn dag kl 16:00 - 18:00 fram til 19. desember.
Tað er stuttligt og hugvekjandi at síggja upprunaligu klippinum, so sum tey eru frá Williamsa hond. At síggja øll løgini, ymsa tilfarið og hvussu alt er sett saman. Omanfyri síggja vit Marmennilin (1976) upp móti veggi og vindeyga í kjallaranum í Stephensonshúsum, meðan myrkrið sýgur niður yvir Havnina ein mánað undan jólum. Gallarí Stepahnssonshús, sum stendur fyri framsýningini, bjóðar eisini fyrilestrar um listina hjá William Heinesen, har ymsir rithøvundar, myndlistafólk og listakøn eru tøk. Zacharias Heinesen og Williamshús hava lánt verkini til framsýningina, sum Tórshavnar kommuna stuðlar. Her sæst Zacharias framman fyri litføgru klippmyndini Fíólleikari (1977).
Tá framsýningin lat upp í dag, helt Inger Smærup Sørensen fyrilestur. Hon tók støði í mínari yndisbók yvir øllum, Panorama med regnbue (1972). Eg endurgevi fyrilesturin hjá Inger undir myndini niðanfyri:
”Støðugt skild sundur, æviga samangreipað". Soleiðis endar William Heinesen vøkru yrkingina Dagbókablað í savninum Panorama við ælaboga. Yrkingin snýr seg um viðurskifti, sum fólk hava við hvønnanan, við fortíðina og framtíðina og við alheimin, men orðini – støðugt skild sundur, æviga samangreipað – fevna eina langa røð av mótsetningum, sum gerast partar av eini heild og sum áhaldandi verða endurtiknir, sum møtast og skiljast, verða knýttir saman og syndrast í listini hjá Williami Heinesen. Ljós og myrkur, góðvild og óndskapur, hiti og kuldi, gleði og sorg, núið og ævinleikin og størst av øllum lívið og deyðin, eru um somu tíð ólík í lyndi og ósundurskiljandi.
Kanska er tað á sama hátt við skaldskapinum og myndlistini hjá Williami Heinesen, at tey eru støðugt skild sundur, æviga samangreipað. Tað er eins og eru tey partur av hvørjum øðrum og vaksa út úr hvørjum øðrum, men tey eru eisini ógvuliga ólík. Orðini eru ofta fylt av myndum og myndirnar fyltar av orðum, tey eru tað sama og ikki tað sama. Við hesi framsýning setur Gallarí Stephanssonshús undurfullu og fantastisku myndlistina hjá Williami Heinesen í brennidepilin, hansara myndlist hevur kanska staðið í skugganum av hansara stóra og ríka ritverki. Men framsýningin fer eisini at vísa, hvussu alt hongur saman í eini mótsetningsfullari heild, sum alla tíðina verður enduruppdagað og enduruppfunnin eitt sindur á sama hátt sum pappírsklippið, ið er myndað av eini rúgvu av smáum pørtum frá eini heild, sum syndrast og savnast við øðrum smáum pørtum til eina nýggja heild. Ein nýggjur heimur, sum aftur og aftur skapast og endurskapast ella endurmyndast.
Tí dualisman, sum hevur rátt á hugsanum vestanfyri síðan Platon, og sum nágreiniliga skilir sundur mótsetningspør sum kropp og sál, hugsan og kenslu ella eind og margfeldi verður bjóðað av í listini hjá Williami Heinesen. Í hansara verkum er einki "antin-ella" bara "bæði-og". Heimurin verður ikki fataður út frá eini hvassari skynan millum mótsetingar, men út frá einum spenningsfylltari heild, har mótsetningar møtast og samansettir týdningar kykna. Tað er ikki myta ella veruleiki, men bæði, ikki dreymur ella realisma, men bæði og í verkunum er bæði pláss til myndevni úr ævintýrum, mytum, yvirtrúgv og úr tí púra veruliga gerandisdegnum.
Eins og tað óskynsama og tað skynsama eru partar av hvørjum øðrum sprettur í verkunum ein samhoyring millum devulsligar kvinnuligar verur, sum dansa, spjálka, sveima og spæla undir fullmánanum, millum havfrýr og marmenlar, menniskjalíkar krabbar og trøllakendar fiskar og lúnskar kapitalistar, seyðatjóvar, grammar valdsharrar og sekteriskar originalar. Og á sama hátt sum lívið og deyðin fylgjast, fylgjast eisini vónin og kynisman, tað kerliga og tað speiska í hesi organisku, monistisku heildini. Fjølbroytti myndaheimurin rúmar um somu tíð tað stuttliga, dapra, vakra og ræðandi, innastu eydnu og djúpastu ræðslu. Alt samalt flættað saman til eina ornamentala heild av einastandandi hugflognum og fullvísu formkensluni hjá Williami Heinesen.
Tí tann samansetta heildin finst eisini í forminum. Tey fínu og kenslubornu pappírsklippini, sum eru viðbrekin og poetisk í sjálvum sær, samstundis sum tey eru sansalig, rúma ørskapi, dirvi, lívsmegi og sterkum instinkti, ið verður vovið út og inn millum hvørt annað. Har er ein villskapur í tálmaða úttrykkinum, sum liggur í sjálvum lyndinum hjá pappírsklippinum, og William Heinesen brúkti tað einfalda úttrykkið í pappírsklippinum, flatan og tær ofta sterku, intensu óblandaðu litirnir, sum pappírsklippið er bundið av, á ein sera livandi, fabulerandi hátt. Hann sameindi ein hugtakandi lættleika og einfeldi við barokkum og groteskum myndamáli, fann eitt mótsvar til miðilin, sum hann arbeiddi við, og á mangan hátt bjóðaði hann algongdum ímyndum um formlæru og litharmoni av. Við tí undurfulla úrsliti, at myndirnar í grundini eru harmoniskar, sjálvt um tær eru samansettar.
Allir hesir formarnir og litirnir í stóra myndastavraðnum hjá Williami Heinesen verða endurtiknir óteljandi ferð í teimum einstøku verkunum, og koma undan kavi aftur í øðrum verkum soleiðis at ein heild verður myndað millum verkini. Pappírspettini í ymsum verkum koma frá sama pappírsarkið og skapa eitt beinleiðis likamligt samband millum verkini. Tað er sum eru tey partar av eini heild, sum aftur og aftur endurrísur og endurskapast - støðugt skild sundur, æviga samangreipað.
Við hesum endurtøkunum, sum eisini eru kendar frá mytum, teknar William Heinesen eina mynd av einum sjálvstøðugum heimi, einum heilum kosmos við egnari syklus, sína egnu lívssøgu. Alt er bert ein fasa í tí alfevnda og innarliga humanistiska kosmos. Eftir myrkrið kemur ljósið, eftir deyðan kemur lívið, og kærleikin til lívið er eisini kærleiki til deyðan, eins og kærleikin til ljósið eisini er kærleiki til myrkrið, tí tey eru partur av hvørjum øðrum. Alt gongur í ring, er ævigt og vendir aftur, lívið rísur aftur, heimurin verður til á nýggjum. Endurmyndast.


text:
Suðuroyar Sparikassi stuðlar B36
Suðuroyar Sparikassi og B36 hava undirskrivað eina tvey ára stuðulsavtalu, sum inniber, at Suðuroyar Sparikassi verður stuðul hjá ungdómsvenjarunum í B36.
Andrass Thomsen umboð fyri B36 gleðist um avtaluna:
- Fyri okkum merkir tað nógv, at hava góðar samstarvspartar í vinnulívinum. Stuðulin ger stóran mun fyri okkara arbeiði, sigur Andras Thomsen, umboð fyri ungdómsnevndina í B36.
Eisini Rúni Heðinson, kundastjóri í Suðuroyar Sparikassa
gleðist um avtaluna:
- Vit í Suðuroyar Sparikassa eru fegin um at vera stuðul hjá ungdómsvenjarunum í B36, tí at B36 er eitt virkið felag við nógvum íðkarum í ungdómsdeildini, og B36 ger eitt megnar arbeiði innan hetta øki, sum gagnar børnum og ungdómi – okkara framtíð, sigur Rúni Heðinson.
Samstundis verður Suðuroyar Sparikassi enn meira sjónligur í Havn.


text: Tað er týdningarmikið m.a. at menna ein vitanardepil á Fróðskaparsetrinum, ið kann menna hægri førleikar til eitt nú oljuvinnuna heldur Hans Pauli Joensen, leiðari á Náttúruvísindadeildini á Fróðskaparsetrinum. Hann sigur við mánadags/týsdagsútgávuna á Sosialinum, at hann er sera fegin um, at tey har kunnu verða við til at útbúgva føroyingar til arbeiði uttan fyri Føroyar og vónandi ein dag venda heimaftur. Hann fegnast um, at ein av teirra næmingum, Hilmar Simonsen, sum hevur víðariútbúgvið seg á Setrinum, nú hevur fingið starv í amerikanskari fyritøku, ið veitir tænastur til oljufeløgini. Les restina av greinini á portal.fo


text:
Ótryggar karmar fyri tjóðina og búskapin
Landsstýrið veitir ikki fiskivinnuni tryggar karmar at virka undir. Tað, teir veita, er tvørtur ímóti tryggleika til nøkur fá navngivin vinnurekandi til at ræna grundarlagið undan vinnuni sum heild.
Tað eru tíverri ikki bara teir báðir seinastu landsstýrismenninir í fiskivinnumálum, sum hava roynt at billa tær inn, at teirra eina og reina hjartamál er at veita fiskivinnuni tryggar karmar at virka undir.
Men, kæri borgari – tað er kolsvørt lygn.
Tað, sum er undir uppsigling av politiskum ætlanum í løtuni, er akkurát sama uppskrift, sum sendi Føroya land so logandi á heysin í kreppuni fyri tjúgu árum síðan. Og hetta er sama uppskrift, sum rendi Ísland á heysin fyri trimum árum síðan.
Uppskriftin er at skapa tryggar karmar um vinnuraksturin hjá nøkrum fáum navngivnum persónum, til at ræna grundarlagið undan vinnurakstrinum hjá teimum, sum eftir skulu koma. Hesi fáu skulu hava landsins trygd til at veðseta og selja ognina hjá tær og mær, so at framhaldandi vinnurakstur snøgt sagt fer fyri bakka.
Hetta er beina kósin inn í eina vinnukreppu av tí slagnum, vit fóru ígjøgnum fyri tjúgu árum síðan.
Sannleikin er tíverri tann, at vit longu eru komin hálvan vegin inn í kreppuna.
Serliga loyvið, sum givið var úrvaldum reiðarum til at veðseta og selja okkara felags fiskirættindi, hevur skuldarbundið vinnuna sum heild so tungt, at rentukostnaðurin til pengalánararnar fleirfaldast meðan inntøkurnar standa í stað. Skuldarbinding við veð í ognini hjá øðrum – so ørt tað ljóðar!
Serliga umsorganin hjá Løgtingi og landsstýri fyri hesum navngivnu vinnufólkum, hevur eisini givið okkum tey úrslit, at fiskastovnarnir verða trároyndir, so at tað gerst uppaftur meira torført hjá vinnuni sum heild at fáa endarnar at røkka saman.
Hesin beista váðaligi politikkurin hevur longu latið nakrar fáar navngivnar reiðarar selja okkara felagsogn, fyri síðan at lata skuldina sita trygga eftir í vinnuni, meðan arvingarnir spæla ríkfólk við virðum, sum ongantíð vóru teirra av røttum.
Eg skal endurtaka:
- tað er kolsvørt lygn, tá politikararnir siga seg veita vinnuni tryggar karmar. Tað er eina og aleina tryggleika fyri órøttum vinningi í lummarnar á nøkrum fáum úrvaldum, teir tryggja. Vinnuraksturin sum heild gerst bara eitt, og tað er ótryggari fyri hvønn dag sum gongur við hesi vinnupolitisku undirgangskós.
Subscribe to: Post Comments (Atom)


text:
Ja, Sonni og Karina hava fingið tað geniala hugskot, at lata svimjararnar skiftast um at skriva í eina dagbók, frá venjingarleguni í Íslandi. Hetta verður heilt víst gull vert, bæði nú og í framtíðini.
Fríggjadagur 08-01-2010
Vit fóru til Íslands kl 11:00 við flogfarðinum. Vit komu til Reykjavík kl 12:30. Aftaná vit vóru komin upp á pláss, fóru vit á “ Pizza Hut” at eta (man fær eisini sunnan mat har). Vit fóru í svimjihøllina kl 17:30, venjingin gekk fyri seg inni í 25m hyli, frá 18:00 til 20:00. (5000m). Aftaná venjingina fóru øll í “pottarnar” og Sofus stuttleikaði sær í rustjibananum. Pylsivognurin verður tømdur aftaná venjingina av dreingjunum. Aftaná var eti, so ein túr út at keypa. Áðrenn vit fóru í song, fóru vit í kamarið hjá dreingjunum. Har fortaldi Jóhann sína lívssøgu. Annars, so stinkar vatnið av rotnum eggið.
heilsan
VIT 16 (Helena, Monika, Birita og Jóhann )
Vit fóru upp kl 8:00 at eta morgunmat. Síðani at venja úti í 50m hyli 10:00-12:00 (6800m), og vit (Bjarni, Jóhann og Heðin) ótu í pylsivogninum aftaná. Aftaná hyggaðu øll sær í “pottunum” ( vatnið er úr 38 til einar 46 gradir heitt). Sofus hyggaði sær einsamallur undir venjingini í rutsjubananum.
Øll vóru sera troytt aftaná venjingina, næstan øll sovnaðu í pausuni, tað bleiv eisine eti.
Kl 16:00 var venjing aftur á skránni. 16:15-16:45 dryland og 17:00-19:00 í 50m hyli inni (tað eru góðar umstøður her J ). Tá var tað meira speciale, úr 6000m til 8000 m. Eftir venjing var matur á skránni, síðani songartíð.
heilsan
VIT 16 (Astrið, Jonna, Guðrun og Heðin )
Sunnudagur 10-01-2010
Vit fóru upp kl 6:30 (skuldu upp kl 7:00) fyri at kløkka Sonna og Karinu. Sonni snorkar SEEEEERA ILLA!!!
Síðani fóru vit at eta morgunmat, og so í høllina at venja. Vit vandu inni í 50m hyli. Programmið var 6500m.
Lekkur døguri var aftaná venjingina, og so at slappa av, næstan øll løgdu seg at sova. ZZZZZZNORK!!!
Upp kl 14:30 at eta eitt sindur áðrenn venjing (tað skal fyllast á tangarnar hjá hesum røsku svimjarunum). Vit kundu ikki venja “drylan” áðrenn svimjivenjingina í dag, tí tað var svimjikapping fyri teimum brekaðu, í høllini. Kl 15:30 fóru vit so útum í 50m hylin at venja. Programmið var ímillum 7000m og 8000m, alt anna uppá um tú vart sprintari ella langteinari. Sofus fór aftur ein tú í rusj… ja tit vita hvar.
Aftaná venjingina fóru vit heim at eta, og Jóhann bleiv so ringur í búkinum (tey forbrenna also nógv hesi ungu) at tað gekk út yvir WC-kummuna, hon bleiv óvirkin í nakrar minuttir. Nå men vit skulu tíðliga í song í kvøld, venjing er aftur kl 5:30 – 8:00 í morgin.
Góðanátt.
heilsan
VIT 16 (Poula, Turið, Cecilia og Magnus )
Mánadagur 11-01-2010
Vit fóru upp kl 5:00 í morgun at eta eitt sindur áðrenn venjing. Venjingin startaði kl 5:30, vant var inni í 25m hyli saman við Ægir (ISL) og Íslendska landsliðiðnum, normennirnir vandu uttanfyri í 50m hylinum. Programmið var 5000m løtt venjing (tað er brúk fyri einum “løttum” dagi av og á). Sofus tók ein túr aftur í dag AFTANÁ venjing.
Kl 8:00 var morgunmatur á skránni, og síðani avslapping til 11:00, tá var matur á skránni. Kl 11:45 fóru vit “útferð”. 1st á skránni var skoyting (ein skoytihøll er 5min herfrá). Øll fóru ein túr á ísin uttan Jóhann og leiðararnir. Tað var stuttligt at skoyta, sjálvt um tey flestu prøvaðu at fáa eitt reyvafall ella meir. Nøkur talent vóru á ísinum í dag, tað sást ikki á Moniku, at hon aldrin hevur roynt seg á ísinum fyrr.
Kl 14:00 fóru vit í “Pizza Hut” at eta, og síðani ein spaseritúr í “Kringluna”. Har skuldi shoppast. Bjarni gjørdi “trix” við einum skateboard í einum handli, Heðin bleiv steðgaður av einum manni, inni í einum handli, tí hann hevði 2 hattar á høvdinum, hann helt at hann hevði stolið 1. Genturnar keyptu nógv meira enn dreingirnir (Palli mátti taka ein taxa heimaftur tí tær høvdu so nógv at bera uppá).
Á veg út, mundi Turið klemma seg ímillum eina hurð, sum melur runt. Hon royndi at koyra eitt sindur av mascara í eyguni, ímegan hon gekk útum. Sofus, var um at vera yvirkoyrdur, á vegnum heim. Heimkomin var døguri á skránni, síðani eitt sindur av hygg. Friður á borgini áðrenn kl 22:00 (venjing kl 5:30 í morgin).
Góðanátt.
p.s. Sofus og Bjarni vóru so keddir av at eingin BR-handil var í “Kringluni”.
heilsan
VIT 16 (Jóhanna, Tanja, Bjarni og Sofus)
Týsdagur 12-01-2010
Vit vóru skrykt upp kl 5:00 í morgun, at eta eitt sindur áðrenn venjing. Tá tey 1stu komu oman í høllina, var høllin stongd (kl 5:20). Nakrir svimjarar stóðu longu klárir tá(Åbo Simmklubb –FIN), onku entá bara í t-shirt, sjálvt um tað bara vórur -2 gradir í morgun. Hurðin var ikki opin fyrr enn 5:40. Sovus (Sofus), hevði entá forsovið seg til tað tíð. So fóru vit inn at venja (7000m). Kl 8:00 tá morgunvenjingin var liðug, var morgunmatur á skránni. Fingu føroykst rugbreyð í morgun. Palli hevði ringt heim til Føroyar at bestilla rugbreyð, tað fingu vit so í eini eskju í svimjihøllini í morgun(vit eru troytt av hesum franskbreyðinum). Aftaná morgunmatin, fóru tey flestu at sova.
Kl 12:00 fóru øll oman í býin at shoppa. Tað kom ikki nógv burturúr, vit vóru for sein til bussin, so vit máttu ganga oman (20-30 min). Tá vit komu oman har, var einki at fáa….øøøøvvv. Heðin keypti ein mexikanarahatt, so tey flestu fóru “heim” áðrenn avtalað var. Fóru í svimjihøllina kl 17:00 at venja. Dryland kl 17:15-17:45, so útum kl 18:00. Vit máttu taka “pensjunistabanan” til upph., tí normennirnr og Ægir (FAR) blivu ikki lidnir til avtalaðu tíð. Tað var kalt at venja úti í kvøld, lá ímillum +1 og -2 gradir…bbbvvvvrdrrr. Aftaná 6300-8000m, var matur á skránni. Lasagna og ísur omaná, mmmmm. Nú byrjar tað at síggjast hvussu troytt vit eru, av at venja 13-15 km um dagin, eitt nú orkaði Sovus ikki at rusja í dag. Aftaná mat og kort (dreingirnir plyndra Palla fyri myntir í poker) er nú songartíð hjá okkum.
Góðanátt.Gyyyd Night
VIT 16 (Astrid, Tanja, Cecilia og Jóhann)
Mikudagur 13-01-2010
Vit fóru aftur tíðliga upp í morgun. Vit sótu øll og ótu morgunmat ca. Kl 5:00. Sonni ætlaði at vakja Sofus í morgun, men Sofus snýtti hann og vaknaði áðrenn. Vit fóru so til venjing kl 5:30. Tá vit manglaðu nakrar 50m v. starti, koyrdu lívbjargarirnir okkum upp (Í Íslandi er ein avtala ikki altíð ein avtala)??? Tað síðsta av programminum mátti so svimjast úti. 6x100m v.start í 0 gradum, BRRRRR!!! Aftaná 7000m gekk leiðin heim at eta. Tey flestu fóru í song aftaná, men onkur fór at spæla “guita” við koppi (Helena).
Ongin shoppingtúrur í dag, bara avslapping og eting. Kl 15:00 var venjing aftur á skránni. Dryland og síðani útum at svimja. Ímegan Sonni forkláraði okkum programmið, kemur ein maður gangandi við svimjibuksunum uppi á hálvum ryggi og annar reyvabollin stakk út. Hann var also ikki heilt í ordan. Øll “doyðu” í látri! Sonni anaði einki, hann stóð sum eitt ?
Venjingin var rættuliga hørð (tann síðsta “harða” venjingin hesuferð, 7000m). Sofus fór ikki í rutsjibanan í dag (hann er nakað troyttur nú), og dreingirnir keyptu ikki pylsur í dag. Syrgiligur dagur.
Aftaná venjing var matur á skránni, og aftur í dag var ísur omaná. MMMMM!
Tit hoyra frá okkum í morgin.
Góðanátt.Gyyyd Night
VIT 16 (Helena, Poula, Jonna og Sofus)
Hósdagur 14-01-2010
Vit fóru upp kl 5:00 at eta. So fóru vit oman í svimjihylin at venja. Venjingin var løtt í morgun (5000m). Jóhann fekkn sær ein lítlan blund á kantinum í morgun. ZZZZZZZZ! Aftaná venjing var morgunmatur og soving á skránni.
Kl 11:30 fóru vit ein spaseritúr til “Laugardalshøllina”, har var pressifundur, bíløt tikin, kúluvarp og onkur sátmáli unirskrivaður. Har bleiv nógv sagt, og vit vóru øll samd í tí, sum var sagt ??? Aftaná fóru vit “heim” at eta døgurða. Marit, (mamma Tanju) hevði gjørt lekran døgura…høsnaungabitar í karrysós og rís MMMMM!
Kl 15:00 var venjing aftur á skránni. Dryland og svimjing á 5000m. Ája, tá vit gjørdu dryland í dag, kom sami maður við teimum smartu svimjibuksunum forbí aftur. Hahaha, í dag vandi hann seg syncrone, og tað gekk bara heilt væl hjá honum.
Í dag vóru Bjarni og Sofus í rutsjubananum aftaná venjing,dreingirnir seðgaðu eisini á við pylsuvognin.
Aftaná venjing, var matur á skránni, og kl 21:30 var ein fundur um morgindagin, og vikuskiftið sum heild. Venjingin er kl 8:00 í morgin, so vit sleppa at sova leingi í morgin.Nú er songartíð her hjá okkum.
Góðanátt.Gyyyd Night
VIT 16 (Birita, Jóhanna, Magnus og Heðin)
Fríggjadagur 15. Jan. 2010
Tær 6 genturnar á kamari nr 44 vaknaðu við eitt brak í morgun. Monika leyp á Helenu og segði : TILLUKKU. Helena fylti 16 ár í dag, og genturnar á kamarinum høvdu keyp henni eina lítla gávu. Klokkan 7.30 var mogunmatur á skránni og so yvir í høllina at venja 2 km (einans)+startir, tíðir og okkurt, sum tann einstaki svimjarin yvaðist í.
Á veg heim úr høllini møttu vit aftur løgreglubilinum, sum aftur hevði tikið ein bilførara……hann hevur also havt úr at gera hesa vikuna vit hava verið í Reykjavík, tí vit hava sæð hann hvøøøøønnnn morgun eftir venjing og taka onkran bilførara. Vit vita ikki um tað er uppvísing ella hvat. Somu tíðspunkt hvnn mørgun.
Á vallaraheiminum var matur og hvíld á skránni áðrenn tað stóra brakið seinnapartin. Døgurðamenúin var millónbúffur og skrúur, sum øll dáma…..mmmm….Vit skuldu ordiliga lada upp til kappingina. Upphyting byrjaði kl 14.30, men vit fignu boð um at møta hálvan tíma fyrri, tí vit fingu at vita, at tann STÓRA svimjihøllin fór at vera stúgvandi-full av fólki, so gott pláss máttu vit taka okkum áðrenn hesi fólkini komu.
Kappingin byrjaði klokkan 16 og vit mugu bara siga, at tað gekk heilt væl. Næstan øll forbetraðu seg, og vit fingu nógvar medaljur og Magnus setti færoyskt met í 400m blandað við tíðini 5.02,44 OOOOhhhhyeeeaaAAAhhhh.
Eftir kappingina fóru vit í eina aðra høll her í Laugardali (her eru barasta so nógvar ítróttarhallir av øllum møguligum slag!!!!!) at eta døgurða enn einaferð í dag YYEEESSSS. Forrættur: suppa – høvuðsrættur: høsnarungi, rís, grønmeti og karrysós – Dessert: øøøhhh kaffi til tey vaksnu.
Tá vit komu heim á vallarheimið feiraðu vit føðingardagin hjá Helenu við ÍS (slurp!) og onkrari kaku og so sungu vit eisini fyri henni. Annars hevði Sonni eisini ein lítlan fund við okkum, um hvussu kappingin fór at ganga fyri seg í morgin.
Og ája vallaraheimið er fult av føroyskum svimjarum í dag, sum eru í sjokki yvir ta stóru svimjihøllina…hehe nú finna vit runt í høllini og tað gera tey ikki enn hehe.
Snipp, snapp, snútEee nú liggja ogara húvd á eine pútEee.
Góða nátt tigor úll somul.
VIT16 (Monika, Turið, Guðrun og Bjarni)
P.S. Dreingirnir fóru aftur í pylsuvognin í dag og Sonni og Palli siga, at nú verður vognurin stongdur til sunnukvøldið – og teir meina tað!
P.P.S. Tær 6 genturnar í nr 44 gloymdu aftur lykilin til kamarið í dag – also heili 6 ferðir bleiv hann stongdur inni í kamarinum (we have a new record). Konan í receptiónini suffaði: Number 44….AGAIN!!!!! og at vit SKULDU taka lykilin uppá okkum næstu ferð.
Leygardagur 16-01-2010
Upp kl 7:00 at eta morgunmat. 15 svimjarar møttu upp til tíðina….tit kunnu sjálvi gita hvør manglaði! Síðani gekk tann langa leiðin oman í svimjihøllina.
Svimjikappingin gekk bera heilt væl, sjálvt um vit vóru sera troytt av vikuni ið fór. Kappingin byrjaði kl 9:15 og endaði 12:15- 45 min seinni enn planin. Tað er ikki bara ”føroysk tíð” í Føroyum, hehe. Aftaná var matur og avslapping á skránni.
Finalurnar byrjaðu kl 16:30 (upph. Kl 15:00). Vit høvdu skaffa okkum pláss í 9 finalum av 14. Her gekk eisini ser gott, føroysk met, juniormet og persónlig met, ikki so galið. Kl 18:30 vóru øll liðug at svimja og medaljur handaðar, so at eta kl 19:00. Tá vit komu heim, høvdu vit ein lítlan fund, so avslapping. Nú er klokkan vorðin 21:00, og vit fara í song.
GÓÐA NÁTT
VIT16 (dreingirnir)
Sunnudagur 17/1-2010
Sum yvirraskilsi so sat Jóhann fyrstur við mornunmatarborðið í morun kl 7, høhhh hvør skuldi trúð tí. Sást longu í morgun, at hann ætlaði undir 28 sek í 50 firv-finaluni í kvøld.
Upphitingin byrjaði kl 8, og vit møttu øll upp við góðum móti uppá okkara síðsta kappingardag. Kappingin gekk væl í morgun – fleiri finalupláss og forbetringar.
Til døgurða var fleskasteik við brúnari sós mmmmmm…. eftir ein góðan døgurða var hvíld á skránni við summarfuglum í búkinum til finalurnar í kvøld.
Finalurnar byrjaðu kl 16, so vit fóru yvir aftur í høllina um hálvgum trý-tíðina. Nøkur høvdu svomið seg í finalurnar í kvøld, meðan onnur komu við í finalu vegna avboð hjá øðrum svimjarum – sum var eitt deiligt yvirraskilsi fyri okkum – YYYEEEESSS. Kappingin gekk væl. Vit svumu væl í finalunum, og tey sum komu við uppá avboð svomu uppaftur betri í kvøld. Monica hevði eitt forbiði hart programm í kvøld – 400m frí, 200 firv og so afturat hestum 100 frí vegna avboð hjá onkrum øðrum (Tað er langt at skriva um hvussu væl tað gekk hjá øllum, og vit orka ikki at skriva hvussu væl tað gekk…. beint nú eru vit liiiinar eftir ein langan og harðan dag. Sita í køkinum hjá okkum og skriva dagbók, og klokkan er næstan 1 um náttina!).
Aftaná kappingina fóru vit heim at gera okkum klár til døgurða og veitslu fyri øll írtóttarfólkini. Uha tað var ikki lætt hjá genunum í kamar nr 44 at gera seg klárar – 6 gentur og eitt spegl. Tá vit so komu niðan til Broadway – goooooorhungraði – smakkaði døgurðin illa…úlllak, men dessertin var nokkso lekkur.
Tá vit hvødu etið, var dansur. Tann kendasti DJ-maðurin í Íslandi – Pál Óskar – sang og undirhelt. ØØØøølllll dansaðu og høvdu tað meeeeega skeeeeeeg oooohyeeeaaAAAHHH. Og dreingirnir lyftu Sofus upp millum alt fólkið, so hann stóð/gekk á hondunum hjá teimum (Sofus-Skywalker).
Nú sita vit í køkinum og eru simpulhen so mega linar og orka nóg illa at hava eyguni opin til at skriva dagbók. Eru noyddar at pakka í kvøld ella í morgin áðrenn vit fara at venja fyri síðstu ferð á hesum sinni í Laugardals-høllini.
Venjing verður í morgin fyrrapart áðrenn vit fara niðan í Pizza Hut at eta og víðari í Kringluna at keypa fyri teir síðstu pengarnar hesuferð.
Good night og takk fyri hesu ferð.
Vit 16 (genturnar)


text:
Viðmerking til 5. part í sendirøðini “Gud signi Føroyar.”
mentan15-04-2018 - 23:07 - Jóanis Albert Nielsen
– markið ímillum trúgv og vísindi
Skúlastýrið og leiðslan í Frískúlanum Kelduni vilja hervið koma við nøkrum viðmerkingum til sendingina “Gud signi Føroyar,” sum var send hóskvøldið 12. apríl.
Í februar mánaði í ár skrivaði leiðslan m.a. hetta til Heina í Skorini:
”Vit eru ikki bangin fyri kritikki ella at onnur hava eina aðra hugsan enn vit um kristnar frískúlar. Samstundis halda vit, at tað er týdningarmikið, at skúlin fær eina virðiliga viðgerð í sendingini. Sjálvt um tað kristna er eitt týðandi grundarlag í skúlanum, so er tað námsfrøðiliga og fakliga tað, sum fyllir mest í dagligdegnum, tí vit eru ein skúli. Vit halda, at tað er týðandi, at frískúlin ikki bara verður framstillaður útfrá tí ”andaliga” partinum, men at víst verður á hinar partarnar eisini.”
Nøkur lyklaorð, sum lýsa endamálið við frískúlanum, eru hesi: Læring, trivnaður, íblástur og persónligur vøkstur.
Í viðgerðini um frískúlan Kelduna, ger Heini í Skorini nakrar niðurstøður og orðingar um frískúlan, sum ikki eru í samsvari við veruleikan. Ein partur av tí, sum kom fram í sendingini, gav hyggjaranum eina skeiva og ósakliga mynd av frískúlanum.
Heini sigur m.a.:
• Frískúlin Keldan (FSK) lærir sínar næmingar, at vísundaliga ástøðið um menningarlæruna er skeiv
• FSK forkastar menningarlæruna
• Í FSK verður vísundaliga ástøðið um menningarlæruna vrakað - tí hetta er í stríð við bíbilsku skapanarlæruna
Til hesi uppáhald kann sigast, at næmingarnir í 7. flokki læra um menningarlæruna, sum ein part av tí, sum námsætlanin ásetur. Tosað verður í hesum sambandi eisini um heimsáskoðanir, ið kunnu ávirka okkara hugsan. Vit leggja dent á at lýsa hetta frá fleiri síðum, og brúka vit ikki orðingar, sum siga, at menningarlæran er skeiv ella røtt, men tosa um, at tað finnast ymiskar áskoðanir um henda spurning. Vit trýsta ikki næmingarnar at hava eina ávísa áskoðan, men læra tey at síggja tingini frá fleiri vinklum. Samstundis byggja vit á tað kristna grundarlagið – eins og fólkaskúlalógin eisini vísir á.
Vit meta ikki at fortreytirnar fyri at gera samrøðu við Heina í Skorini, vóru í lagi, tí vit ikki frammanundan fingu nágreiniliga at vita, hvat samrøðan við skúlaleiðaran skuldi brúkast til. Tískil eru orðingarnar í samrøðuni nokk so yvirskipaðar og geva ikki eina nóg fjølbroytta mynd at veruleikanum. Sendingin gav tí eina fatan av, at vit sum skúli ikki taka hædd fyri náttúruvísindi.
Ført var m.a. fram, at Hammer ávarar ímóti eini trúgv, sum vrakar vísindi, og at ein banal tulking útfrá 1. Mósebók avmarkar teirra heimsfatan og gudstrúgv.
Til hetta vilja vit vísa á, at vit læra ikki næmingarnar, at teirra trúgv er í stríð við náttúruvísindi. Sum menniskju og lærarar eru vit øll ávirkað og myndað av okkara bakgrund, umhvørvi og lærdómi. Ongin undirvísing er neutral. Men vit leggja dent á, at undirvísingin eigur at vera saklig og virða tey, sum hava aðrar áskoðanir og sannføringar.
Frá fyrsta degi vit byrjaðu við frískúlanum, valdu vit heilt tilvitað at leggja okkum eftir ymsum læruháttum í undirvísingini. Okkara endamál er, at skúlin skal virka fyri læring, trivnaði, íblástri og persónligum vøkstri hjá tí einstaka næminginum.
Í skúlanum ganga sera ymiskir næmingar frá ymiskum bakgrundum. Næmingar koma frá 15 ymiskum bygdum, og er hetta við til at skapa fjølbroytni og breidd. Tíðliga læra tey at fyrihalda seg til, at øll t.d. ikki halda við sama fótbóltsliðið o.s.fr..
So tá sagt verður í sendingini, “at ein vandi er, at børnini ikki møta tí fjølbroytni, sum er í samfelagnum,” so meta vit, at hetta er meir ein útsøgn av ókunnleika um frískúlan Kelduna heldur enn um veruleikan.
Leiðslan og Stýrið fyri Frískúlin Kelduna


text:
TB styrkir seg við stórum profili
TB | 02/12/12
Stórur eftirspurningur hevur verið eftir afrikansku kempuni hjá B68, eftir at tað gjørdist greitt, at hann mest sannlíkt vildi halda fram í bestu deildini. Fleiri feløg hava eisini ligið framvið, men dystin um undirskriftina hjá Ndende Adama Guéye, vann TB.
29 ára gamli Ndende Adama Guéye er stórur og sterkur miðvallari úr Senegal, sum hevur umboðað B68 síðan 2008. Hann hevur, frá 2008-2012, spælt 135 dystir fyri B68, og hevur skorað 20 mál. Hann var eisini um reppið, at skora sítt 21. mál, á seinasta leikdegi í fjør, men takk og lov, megnaði hann tað ikki, og sostatt megnaði TB at halda seg omanvert niðurflytingarstrikuni, meðan B68 hinvegin noyddust tungu leiðina niður í 1. Deild. Ndende fer nú at kempa, lið um lið við fyrrverandi kappingarneytunum, men tað fer uttan iva at ganga væl, og báðir partar eru spentir, um komandi samstarvið.
Kann brúkast á nógvum plássum
Sterki miðvallarin kann eins væl nýtast sum verjuleikari, og serliga er tað hansara fantastiski fysikkur, sum kemur honum til góðar. Hann er sostatt rættuliga virðismikil leikari, sum mín sann eisini dugur at skora nøkur mál, um hann verður tveittur fram í álopið. Fysikkur hansara er øðiligur, og tað er ikki úr ongum, at hann hevur fingið eyknevnið; afrikanska kempan hjá B68. Nú verður tað so TB, sum fara at gagnýta nógvu og góðu eginleikarnir hjá senegalesanum, og vit vænta, at hann verður okkum ein góður fongur.
Fleiri leikarar eru um reppið at longja við barndómsfelagið, so spenningurin er stórur, nú hópurin byrjar at nærkast onkrum sera spennandi.


text:
STUÐUL
Hotel Føroyar veitir stuðul til vælgerandi endamál av ymiskum slag. Umsóknir um stuðul verða viðgjørdar 4 ferð um árið.
Feløg, bólkar ella einstaklingar, sum ynskja at søkja um stuðul, verða biðin um at útfylla umsóknarskjalið á hesari, so umsóknin kann verða tikin við í viðgerðini.
Virksemið skal ikki verða av vinnuligum slagi og eingin privatur skal fáa ágóða ella avlop av virkseminum. Stuðul verður ikki latin til skúlaflokkar ella til námsferðir.
Av tí at ein ávís upphædd til stuðul er ásett, er ikki vist, at allar umsóknir fáa játtandi svar, og tær sum fáa játtandi svar fáa møguliga ikki alla upphæddina, sum søkt verður um.
Allar umsóknir, sum fylgja omanfyrinevndu leiðbeining, verða viðgjørdar gjølla og øll, ið hava søkt um stuðul, fáa skrivligt svar.
Umsóknarfreistirnar eru:
15. mars
15. juni
15. september
15. desember
Hotel Føroyar tilskilar sær frítt at velja ímillum allar innkomnar umsóknir.
Hotel Føroyar hevur veitt stuðul til:
Team Rynkeby – Føroyar
Náttururenning við Kerjar
Føroya Symfoniorkestur
Hondbóltssamband Føroya
FMA 2017
Lions Tórshavn
Summer Cup 2016
SAMBAND
Hotel Føroyar
Oyggjarvegur 45
100 Tórshavn
Tel: 317500
T-postur: hf@hotelforoyar.fo


text:
Her liggja allir sáttmálar hjá feløgunum, sum eru við í Samtak. Umframt sáttmálarnar eru eisini fleiri lógir og kunngerðir, sum skipa føroyska arbeiðsmarknaðin.
Eitt yvirlit yvir flest allar arbeiðsmarknaðarlógir fæst við at kaga inn á heimasíðuna logir.fo
Á føroyska arbeiðsmarknaðinum eru lutfalsliga nógvir sáttmálar í gildi.
Fakfeløg í Føroyum eru nógv í tali, og hesi eru ikki skipað í landsfelagsskap fyri fakfeløg, sum í grannalondunum.
Tað eru rættiliga fáar arbeiðsmarknaðarlógir settar í gildi í Føroyum og fleiri eru gamlar.
Arbeiðsumhvørvi, frítíð við løn og arbeiðsloysisstuðul er skipað við lóg, eins og ymisk onnur viðurskifti á arbeiðsmarknaðinum.
TÍÐINDI: Semja um nýggjan sáttmála (06/05/16)
Arbeiðarafeløgini í Samtak – Føroya Arbeiðarafelag, Klaksvíkar Arbeiðskvinnufelag og Klaksvíkar Arbeiðsmannafelag – hava undirskrivað tvey ára semju við Føroya Arbeiðsgevarafelag.
Semjan inniber eina lønarhækking á 5,25 kr. yvir tvey ár og nýggja viðbót fyri starvsaldur, umframt ymiskar aðrar ásetingar og ábøtur í sjálvum sáttmálanum.
Samráðingarnar vóru drúgvar, og báðir partar strektu seg langt fyri at finna eina semju.
”Tað gleðir okkum, at reallønin hjá einum arbeiðara hækkar, og samlað sæð eru vit rímiliga væl nøgd” segði Georg F. Hansen, formaður í Føroya Arbeiðarafelag, tá semjan var undirskrivað.
Nýggi tvey ára lønarsáttmálin, ið bleiv undirskrivaður 6 maj, gevur samlað sæð eina lønarhækkan á 5,25 kr., nýggja og sera tiltrongda starvsaldursviðbót fyri 11 ára starvsaldur (2017) og greiðari og betri ásetingar um yvirtíðarløn sunnu- og halgidagar.
Nýggji sáttmálin hjá arbeiðarafeløgunum liggur nakað omanfyri aðrar sáttmálar, sum eru gjørdir í 2016, og hetta ger, at munurin millum ein arbeiðara og aðrar lønarbólkar minkar.
Tímalønin verður í 2016: 123,09 kr., í 2017: 125,69 kr.
Ì 2017 fer tímalønin hjá einum arbeiðara sum hevur 11 ára starvsaldur at liggja á kr 131,66.
Nýggji sáttmálin hevur eisini við sær, betri sømdir fyri vaktarfólk á skipum og tey sum eru fyri einum arbeiðsóhappi. Umframt hetta, so er nýggjur sáttmáli eisini gjørdur fyri bussførarar og fyri pelagisku virkini.


text:
Bachelorútbúgvingar
Hægri útbúgvingar, sum geva í minsta lagi bachelor prógv, eru universitetsútbúgvingar. Í Føroyum eru allar universitetsútbúgvingar skipaðar á Fróðskaparsetri Føroya.
Fróðskaparsetur Føroyar er eitt universitet, har gransking og undirvísing eru kjarnin í virkseminum. Endamálið hjá Fróðskaparsetri Føroya, sum er ásett í løgtingslóg frá 2008, er at útinna gransking, geva frálæru á hægsta stigi og breiða út kunnleika um vísindalig úrslit og háttaløg.
Fróðskaparsetrið bjóðar universitetsútbúgvingar út á fimm deildum:
- Á Føroyamálsdeildini , sum fyriskipar gransking og útbúgving í føroyskum máli, bókmentum og skaldskapi av manna munni. Her ber til at taka BA (Bachelor of Arts) í Føroyskum
- Á Náttúruvísindadeildin, sum fyriskipar gransking og útbúgving í Orku- og umhvørvisverkfrøði, Lívfrøði og KT-verkfrøði. Allar eru BSc (Bachelor of Science) útbúgvingar.
- Á Søgu- og Samfelagsdeildin, sum fyriskipar gransking og útbúgving innan søgu (Smátjóðir og altjóðagerð), sum er BA (Bachelor of Arts)), samfelagsvisindi (Politikkur og umsiting og Sosialvísindi og samfelagsplanlegging, sum báðar eru BSSc (Bachelor of Social Science) )eins og í lóg.
- Á Námsvísindadeildini, sum fyriskipar gransking og útbúgving innan námsfrøði og har tað ber til at taka B.Ed. (Bachelor og education) Læraraútbúgving og B.Ed. (Bachelor og education námsfrøðiútbúgving bachelorstigi.
- Á Sjúkrarøktarfrøðideildini sum fyriskipar gransking og útbúgving innan Sjúkrarøkt og har til ber til at taka BSc (Bachelor of Science in nursing) í Sjúkrarøktarfrøði.
Bachelorútbúgvingar hava ymisk heiti.
- BA er bachelorheiti innan hugvísindi, og er stytting fyri Bachelor of Arts.
- BSSc er bachelorheiti í samfelafsvísindum, og er stytting fyri Bachelor of Social Science.
- BSc er bachelorheiti innan náttúruvísindi.
- Tá talan er sum sjúkrarøktarfrøði er styttingin BSc in nursing. B.Ed. er bachelorheitið innan námsvísindi (Bachelor og education).
Bachelorútbúgvingin er grundarlag fyri at fara undir viðari lestur á MA stigi.


text:
Føroyskt Lógarrit Volume 1 - no 3 - juli 2001
Uppbýtt á greinar
- Birta Biskupstø, ritstjóri
Oddagrein - Rættur, Skattur og Olja
- Ulla Svarrer Wang
Hvør fær rættin til Rockall Haslættan?
- Árni Olafsson
The Continental ShelfBoundary
- Jógvan Elias Winther Poulsen
Loyvi til leiting eftir og framleioslu av kolvetnum a føroyskum øki
- Asbjørn Olsen
Avskrivingar hjá útlendskum feløgum, sum bert eru skattskyldug eftir Kolvetnisskatta1ógini
- Kári á Rógvi
Um ásetingar og orðingar
- Kári á Rógvi
Fordømi og fordómar


text:
Søgan hjá Karin
Eg eiti Karin og eri 34 ár. Eg vaks upp í einum heimi við harðskapi, drukk og sálarligari sjúku. Tað vóru ymiskt tíðarskeið í mínum barnaárum, hvar vit høvdu tað gott saman sum familja. Men ein stóran part av barnaárunum, kundi eg als ikki kenna meg trygga og elskaða.
Longu sum smágenta hevði eg ofta ábyrgd av beiggjum mínum, at geva teimum at eta og at rudda upp eftir okkum. Mamma var ofta sera langt niðri, og pápi mín var alkaholikari.
Eg hugsaði sum barn, at eg gleddi meg til at blíva vaksna, tí eg orkaði ikki hesa ábyrgd. Eg hevði eina vinkonu, sum kom frá einum heimi við tryggum rammum. Eg var altíð heima hjá teimum, tá ið eg sá ein møguleika fyri tí. Men eg kláraði tó ongantíð at slappa ordiliga av, tí eg hugsaði so nógv um beiggjar mínar, hvussu teir mundu klára seg, tá ið eg ikki var heima.
Tá ið eg gjørdist vaksin, avgjørdi eg, at eg ongantíð fór at bjóða mínum børnum eina slíka tilveru, um eg yvirhøvur nakrantíð fór at fáa nøkur børn. Eg byrjaði tíðliga at fjasast við dreingjum. Tað bleiv ongantíð til nakað fast. Eg hevði sera ilt við at binda meg til nakran. Eg var so bangin fyri at blíva sárað. Tá ið eg var 25 ár, bleiv eg brádliga forelskað uppum bæði oyru. Eftir stuttari tíð fluttu vit saman. Vinkonurnar ávaraðu meg, tí tær høvdu frætt ymiskt um hendan drongin. Men eg dugdi ikki at síggja, at nakað var galið. Eg helt, at tær vóru øvundsjúkar.
Eftir bert 3 mðr. gjørdist eg við barn. Tann fyrsta tíðin í graviditetinum var sera hørð. Eg var so illa fyri og eg royndi alt tað, sum eg kundi at vera glað og nøgd. Tá ið sjeikurin kom heim frá arbeiði og maturin ikki stóð á borðinum ella, at eg ikki hevði megnað at gjørt húsið reint og ruddiligt, bleiv hann illur og byrjaði at gremja seg. Segði ofta, at hann ikki visti av, at hann hevði fingið sær eina so dovna damu.
Eg segði honum, hvussu eg hevði tað, men tað rein ikki við hann. Hann lurtaði slett ikki eftir mær, hann byrjaði at fara út at keypa sær mat um kvøldarnar. Tað var oftari og oftari, at hann ikki kom heim fyrrenn eg var farin í song.
Avstandurin okkara millum bleiv størri og størri. Tá ið vit illa nokk tosaðu saman, hevði eg ikki so góðan hug til at hava kynsligt samband við hann. Hetta var hann illur um, og fleri ferðir tá ið hann kom drukkin heim, neyðtók hann meg. Eg hugsaði, at tað nokk fór at verða betur tá ið barnið var føtt. Men tað skuldi bert vísa seg at gersat verri og verri. Hann sló meg ofta og tosaði ógvuliga niðursetandi við meg.
Til endan visti eg hvørki út ella inn. Visti ikki hvat av tí, sum hann segði um meg var satt og hvat var ósatt. Eg sá lýsingina hjá Kvinnuhúsinum í sjónvarpinum. Eg setti meg í samband við tey. Tað var gott at tosa við onkran, sum lurtaði uttan at seta niður á meg. Eg var í Kvinnuhúsinum til nakrar samrøður. Eg tosaði við sjeikin hjá mær um støðuna hjá okkum. Vit hava sett okkum í samband við ein familjuráðgeva. Vit ganga nú til parsamrøður og eg vóni, at hetta fer at bjarga okkara forholdið.


text:
Tiltøk 2001 til 2005
- TÝSDAGIN, 28 FEBRUAR 2012 18:25
- DAGFØRD HÓSDAGIN, 23 JUNI 2016 22:00
- SKRIVAÐ AV Administrator
Her skal standa eitt yvirlit yvir farin tiltøk frá 1987 til 2013, tíverri mangla nógv tiltøk!
Tiltøk í 2001
9. januar 2001
9. januar 2001 vóru vit líkasum bidnir, at standa fyri sanginum til nýggjárskonsertina, tí nýggjárskórið skuldi vera - ikki blandað kór - men manskór. Vit 30 til 40 mans maktaðu ikki nógv móti einum heilum symfoniorkestri, so vit máttu út at finna sangarar, sum kundu stuðla undir. Á hesu konsertini hevði prgrammnevndin set tey mergjaðu kórverkini »Landkjending« og »Soldatakórið« hjá verdi á skránna. Solistur í »Landkjending« var eingin annar enn Úlvur við Høgadalsá, sum megnaði uppgávuna til lítar. Tíverri noyddist vit at syngja oftani, tí Eimskip hevði keypt eina konsert leygardagin, har innboðin skuldu møta kl. 18:00, meðan vit aftur sunnudagin skuldu syngja kl 16:00 og kl. 19:30, so tað var ein ordans umgangur fyri solist, kór og orkestur!
10. februar 2001
10. februar 2001 helt okkara sangari Georg Egholm trýss ára føðingardag uppi í Sjónleikarhúsinum. Og blíður sum hann var og er, bjóðaði hann sangarunum við til haldið, og afturfyri sungu vit sjálvandi nakrar sangir, sum hóskaðu til eina veitslu. Bæði hann og vit vóru væl nøgdir aftaná.
12. mars 2001
Mánadagin 12. mars 2001 kl. 20:00 vóru vit sum vant í ÚF. Men hetta kvøldið hevði Sjónvarp Føroya biðið okkum um at syngja sangin »Kristoffur Kolumbus« uppá band fyri teir, tí SVF hevði planir um vísa eina italska seriu. Serian skuldi hava føroyska talu, og fyrireikararnir hildu eisini at tittullagið skuldi syngjast á føroyskum, og tað bleiv Jón Svein Heinesen, sum fekk uppgávuna at taka okkum upp á band, og tað gekk vist væl, - serian var í hvussu so er væl dámd.
21. apríl 2001
Leygarkvøldið 21. apríl 2001 var Prix Føroyar uppi í Norðurlandahúsinum. Tiltakið Prix Føroyar varð við okkara luttøku. Vit sungu ein sang saman við bólkinum "All that rain". Konsertin bleiv send beinleiðis í sjónvarpinum og útvarpinum.
5. mai 2001
Fríggjakvødið 5. mai 2001 vóru vit uppi á Hotel Føroyum og sungu »Sangerhilsen«, »I østen«, »Klara stjärna«, »Ísland« og »Føroyar mítt land« og umframt kvóðu vit »Stolt Signild«. Grundin var tann, at »Team Norden« hevði fund 3. til 6. mai í Føroyum við fyrilestrum og øðrum. Torfinn Høgaard var ein av teimum, sum stóðu fyri tiltakinum, og hann bað okkum um at syngja - í føroyskum búna! - norðurlendskar sangir og kvøða fyri gestum sínum kl 20:30. Vit møttu allir kl 21:30 í rúmi 117 fyri at hita upp. Mads og Heri og skipaðu.
29. apríl 2001
Sunnudagin 29. apríl 2001 kl. 16:00 høvdu vit konsert uppi í Norðurlandahúsinum. Upprunaliga skuldi konsertin vera 28. apríl, men av tí, at tað enn ikki var ruddað eftir PRIX Føroyar, mátti konsertin útsetast. Konsertin var sera fjøllbroyt, tí fyrst sang Janus Trúgvasson einar tveir sangir(»Longsul« og »Gluggaop«), sum hann sjálvur hevði gjørt, síðani spældu Árni Hansen og Bjarni Restorff tvey stykkir fyri tjúgu fingrar (ella fýra hendur) eftir Fr. Schubert og Edv. Grieg (»March Miltaire« og »Norskan dans no. 1«), Manskórið sang nakrar sangir einsamallir og einar tveir sangir saman við solistinum Gunhild Andreasen (»Nobody knows the troubles I've seen« og »Swing low, sweet chariot«) meðan Árni Hansen og Peter H. Niclasen framførdu »Ständchen« hjá Fr. Schubert. Og eisini sang Barbershop kvartettin »Tell me why«. Her er skráin:
19. mai 2001
Leygardagin 19. mai 2001 kl 11:30 sungu vit til eina Matiné í Havnar kirkju. Tað var organisturin í Havnar kirkju Oddvør Johansen, sum skipaði soleiðis fyri, at vit kundu syngja í kirkjuni í einar 30 minuttir. Sangirnir vóru hesir:
26. mai 2001
26. mai 2001 var eitt harmonikatreff uppi í ítrottar høllini á Hálsi, sum vit luttóku í.
10. juni 2001
Frá 6. juni til 11. juni høvdu vit vitja av tí norska Manskórinum Breistein, sum dagliga heldur til í útkantinum við Bergen. Samstundis sum teir vitjaðu okkum, høvdu vit í Føroyum eina heldur forkunniga vitja av fyrrverðandi heimsmeistaranum í talvi Kasparov. Hann telvaði móti øllum teim bestu telvarunum hjá okkum, og flest allir vóru teir við skerdan lut. Fyri at vísa fyrrverðandi heimsmeistaranum eitt sindur av Føroyum - uttan talv - var ein mentanarløta uppi í Norðurlandahúsinum sunnudagin kl 16:00, har, millum annað, Tórshavnar Manskór í føroyskum klæðum sungu einar 5 sangir, og gestir okkara manskórið Breistein sang eisini. Vit royndu at syngja á russiskum og kórini bæði sungu »Konglijekonvalje« saman. Tað riggaði vist útmerka og vit fingu allir eitt smíl frá heimsmeistaranum tá vit sungu á russiskum!?
10. juni 2001
Sunnukvøldið kl. 20:00 hevði Tórshavnar Manskór saman vit manskórsgestunum Breistein úr Voss, konsert í Kommunuskúlaauluni, har vit framførdu í gott og væl ein tíma. Vit sungu hvør sær og einar tveir sangir saman, og eftir tað, høvdu vit eina hugnaløtu saman áðrenn teir dagin eftir skuldu heim aftur til Norra við Norrønu.
26. juli 2001
26. juli 2001 høvdu umleið 25 mans eina framførslu uppi í veitsluhøllini á Hotel Føroyum. Tað var Eyðun Poulsen sum vegna Smyril Line, hevði heitt á okkum um at syngja fyri einum norskum bóndafelagi úr bygdini Voss, sum var og ferðaðist í Føroyum um tað mundi. Við í ferðaliðnum var føroyingurin Sniðálvur Jóanesarson, sum var frásøgumaður hetta kvøldi og hevði lagt dent á, at Tórshavnar Manskór skuldu syngja fyri teimum í 20 minuttir. Størstu ynskjini vóru, at vit sungu í føroyskum klæðum, og at vit millum annað sungu »Dýrd á vík og vág«, tað gjørdu vit so kl. 20:30. Eftir okkum kom Havnar Dansifelag.
18. august 2001
Leygardkvøldið 18. juli 2001 vóru vit í høllini á Hálsi. Kiwanis felagsskapurin hevði heitt á okkum at syngja nakrar sangir fyri sínum 600 gestum, sum vóru til eitt tiltakið, teir høvdu uppi á Hálsi. Vit sungu í 20 minuttir bæði á føroyskum, íslendskum og norskum, og fólk vóru væl nøgd.
20. oktober 2001
Leygardagin 20. oktober 2001 kl. 16:00 var konsert í Gøtu kirkju. Orsøkin til hesa konsert var, at Tórshavnar Manskór í eina heila viku hevði havt Erik Kamp Hansen sum gestadirigent. Vit høvdu boðið honum til Føroyar frá 12. til 21. oktober (innkvarteraður privat hjá Mads Winther, Aksel Haraldsen og Birgir Krossteig) við tí fyri eyga, at geva okkum inspiratión. Við sær hevði hann nógvar góðar sangir, sum vit øvaðu hvønn einasta dag Erik vitjaði okkum, og sum áhoyrarnir kundu hoyra á konsertini í Gøtu kirkju. Útvarpið gjørdi nakrar upptøkur, sum teir sendu sunnudagin eftir, og eitt sindur av reklamu fingu vit, tí útvarpið hevði eina beinleiðis samrøðu við Erik Kamp Hansen fríggjadagin áðrenn konsertina. Vit vóru í Gøtu frá kl 13.00 inntil vit fóru til Havnar aftur kl. 18.00, og direkta í Gamla Realskúlan, har ein lítil samkoma var fyri Erik Kamp Hansen - og okkum!
21. oktober 2001
Sunnudagin 21. oktober 2001 helt bygdin Elduvík ein rundan føðingardag, og tað var kikjan sum helt sín trýss ára føðingardag. Í tí sambandi sungu vit nakrar sangir í kirkjuni.
2. november 2001
Fríggjakvøldið 2. november 2001 vóru vit í einari beinleiðis sending í Útvarp Føroya. Tá royndi ÚF at hava »live« musikk hvørt fríggjakvøld, og nú var so túrurin komin til okkara. Vit sungu okkurt sum Edvard Nyholm Debes hevði langt til rættis, og vit sungu onkuntíð millum kl. 19:00 og kl. 20:00.
??. ? 2001
Framførsla í Havnar Klubba
24. desember 2001
Mánadagin 24. desember 2001 vóru vit sum vanligt er, uppi á Lágargarði. Har var tað enn einaferð jólahald fyri búðfólkunum og teim nærmastu, - eisini børnunum! Har hevur prestur jólaguðstænastu, búðfólkið syngur sálmar, aftaná syngja vit, og tá vit eru lidnir, dansa børnini um jólatræðið og fáa ein jólapakka. Eftir tað fer búðfólki inn á »eindirnar« við sínum skildfólkum har tey hugna sær. Vit sungu hesaferð hesar sangir: »Mítt hjarta tilhald hevur«, »Jólaklokkan«, »Gleðilig Jól«, »Nú andar«, »I dit Rige« og »Furuskogen«.
Tiltøk í 2002
14. mars 2002
Hósdagin 14. mars 2002 vildi Sjónvarp Føroya hava okkum í studio at gera eina sending við Manskórinum. Sendingin skuldi vera ein vangamynd av manskórinum og tí lívinum, sum fylgir við, men tað bleiv tað ongantíð. Men vit gjørdi so sendingina við solistum sum td. Kára p. í »Skygni«, Peter H. Niclasen í »I dit rige« og fleiri øðrum. Sendingin bleiv gjørd í Vørðsluni har millum annað Ragnar C. Jacobsen stóð fyri upptøkunum, meðan Edward Fuglø stóð fyri kolissunum.
4. juni 2002
Týsdagin 4. juni 2002 voru fleiri av limunum í Tórshavnar Manskóri uppi á Hotel Føroyum og sungu. Tað var Fiskimálastýrið sum hevði ráðstevnuna NASCO í døgunum frá 3. til 7. juni við umboðan úr fleiri tjóðum og henda týsdagin vildu fyrireikararnir av tiltakinum, Green Gate Incomming, hava okkum niðan at syngja fyri gestunum kl. 9 um morgunin í 15 minuttir, beint eftir at Jørgin Niclasen hevði sett stevnuna. Vit sungu sum avtalað varð í føroyskum klæðum kl. níggju um morgunin!!!
9. juni 2002
Sunnudagin 9. juni 2002 høvdu vit konsert í Vesturkirkjuni við okkara gestadirigenti Hans Iversen. Hans Iversen sum vanliga býr í Norra, starvaðist í Føroyum um hetta mundi, og tað gjørdu vit okkum dælt av, so hann undirvísti ikki bara børnum í sangi, men eisini okkum í ein heilan vetur. Úrslitið av hesi undirvísing skuldi vísast fram á eini konsert, upprunaliga í Norðurlandahúsinum, men har kom alt møguligt í vegin, so við góðum vilja frá starvsfólkunum í Vesturkirkjuni sluppu vit at hava konsertina har kl.?. Konsertina tók Finnur Hansen upp á band fyri Útvarp Føroya. Á konsertini var alt møguligt á skránni, sum tygum kunnu síggja her:
3. august 2002
Leygardagin 3. august 2002 luttóku vit á Listastevnuni, sum Norðurlandahúsið skipaði fyri. Vit skuldu vera við tá stevnan varð sett í konsertsalinum í Norðurlandahúsinum. Tróndur B. Hansen hevði skrivað musikk til setanina, og Ernst Sondum Dalsgarð framførdi. Fyri at fáa okkurt annað bóðu tey Tórshavnar Manskór um at framføra Regin Smið fyri manskór soleiðis, sum hann skuldi framførast við guitar, paukum, solisti og manskóri. Vit høvdu styrkt Manskórið eitt sindur, øvað nógv, og so høvdu vit fingið Ólavur Jakobsen at spæla guitar í føroyskum klæðum, Kára Olsen at spæla paukur í føroyskum klæðum, Fróða Sandoy at syngja solo í føroyskum klæðum og eitt styrkt Tórshavnar Manskór sang Regin Smið í føroyskum klæðum. Tað gekk vist rættiliga væl, tí øllum áhoyrarunum dámdu væl framførsluna.
10. august 2002
Leygardagin 10. august 2002 sungu vit tíverri til jarðarferðina hjá Kára D. Petersen, sum í nógv ár var sangari í manskórinum. Vit møttust í útvarpinum kl. 11:30 fyri at øva tað vit skuldu syngja til jararferðina úr Vesturkirkjuni kl. 13:00.
21. september 2002
Leygarkvøldið 21. september 2002 sungu vit nakrar sangir til eitt tiltak, sum ítróttar Samband Føroya (íSF) hevði í Müllers Pakkhúsi. Áheitan var komin frá ferðaskrivstovuni Grenn Gate Incomming um at fáa okkum at syngja fyri teim trýss útlendskum gestunum, sum vóru við til tiltakið. Kl 21:00 skuldu vit syngja fyri gestunum í einar 15 minuttir í føroyskum klæðum, umframt at tveir av okkum skuldi skeinkja tá gestirnir komu kl. 19:45. Hilmar Jan Hansen, sum var »Toastmaster«, presenteraði okkum pent árenn vit sungu, og álitið, at skeinkja við inngongdina tá gestirnir komu, fingu Oskar Eirikson og Finnur Joensen.
28. oktober 2002
vóru vit uppi í útvarpinum og gjørdu fleiri upptøkur av "Eitt dýpi av dýrari tíð" hjá Jens Paula Heinesen og Elin Heinesen. Upptøkurnar skuldu brúkast í filminum um Jens Paula Heinesen. Gulla Øregaard bað okkum um at syngja, og tað var vist hon, sum var »primus motor« soleiðis, at filmurin bleiv til veruleika.
2. november 2002
Framførsla í SMS, sum fylti 25 ár
14. desember 2002
Jólaveitsla á Háskúlanum
20. desember 2002
Framførsla í Havnar Klubba
24. desember 2002
Jólahald á Lágargarði.
Tiltøk í 2003
23. mars 2003
Várkonsert í Norðurlandahúsinum. Bjarni Restorff og Sunleif Rasmussen.
1. mai 2003
1. mai 2003 kl 19:45 høvdu vit okkara fyrstu konsert á Conwallsferðini frá 30. apríl til 7. mai 2003, har vit skuldu luttaka á eini internationalari manskórsfestival og -kapping. Konsertin var í Launcheston Central Methodist Church.
2. mai 2003
2. mai 2003 kl 19:45 høvdu vit okkara næstu konsert á Cornwallsferðini, og hesaferð var konsertin í Truro Cathedral.
3. mai 2003
3. mai 2003 kl 12:00 var so sjálv kappingin, og hon fór fram í einari stórari høll, »Hall for Cornwall« í býnum Truro. í kappingini fyri færri enn 40 manskórssangarar, sum vit luttóku í blivu vit nummar 3 av 12 luttakandi kórum, - so tað gekk bara heilt væl! Allur dagurin var settur av til luttøkuna, tí har vóru fleiri aðrar kappingar, sum vóru áhugaverdar.
Omanfyri síggja tygum eina mynd við Tórshavnar Manskóri frá kappingini í »Hall for Cornwall« og myndir av skreytbløðunum, vit fingu fyri luttøkuna.
3. mai 2003
3. mai 2003 kl 19:45 eftir kappingina, fóru tey ymsu kórini út at syngja fyri fólkinum, sum búðu har um leiðir, og vit fóru til eitt stað, sum eitur St. Pol-De-Leon í bygdini Penzance, har vit høvdu konsert.
4. mai 2003
4. mai 2003 kl 14:30 sungu vit í Marquee í Eden Project. Tað er eitt stað við kunstigum tropiskum klima, við tí sermerkta plantu og - djóralívi, sum har er.
4. mai 2003
4. mai 2003 kl 19:45 seinni um dagin, fóru vit til St. Germans Church í Torpoint fyri at syngja fyri bygdarfólkunum har.
5. mai 2003
5. mai 2003 kl 19:45 høvdu vit so okkara seinastu konsert á Cornwallsferðini í »Hall for Cornwall« í Truro, áðrenn ferðin gekk heimaftur, eftir eina væleydnaða ferð.
Myndirnar frá ferðini til Cornwall kunnu síggjast her:
View this photo set on Flickr
http://manskor.fo/index.php?option=com_content&view=article&id=47&Itemid=58&lang=fo#sigProIde7141c361d
Vil tú síggja myndirnar á Flickr, so trýst her!
18. mai 2003
Sungu saman við íslendska Karlakórinum Jøkull í Vesturkirkjuni
1. juli 2003
Samvenjing og -vera við Karlakórinn Fóstbræður úr Íslandi. Her er eitt link til heimasíðu teirra: www.fostbraedur.is
17. des. 2003
Framførsla í Havnar Klubba
18. des. 2003
Matiné í Havnar Kirkju
24. des. 2003
Jólahald á Lágargarði.
Tiltøk í 2004
11. januar 2004
Nýggjárskonsert í Norðurlandahúsinum saman við Symfoniorkestrinum
31. januar 2004
Vetrarveitsla í hølunum hjá Starvsmannafelagnum
6. mars 2004
Konsert í Royndarhúsinum í Nólsoy. Umleið 80 áhoyrarar.
21. mars 2004
Konsert í Húsavíkar kirkju. Umleið 100 áhoyrarar. Her er ein mynd í allar besta veðri frá ferðini í Húsavík.
1. mai 2004
Sungu í Fuglafirði saman við íslendska karlakórinum Ernir. Her er eitt link til heimasíðu teirra: www.ernir.it.is
2. mai 2004
Sungu í Norðurlandahúsinum saman við Ernir. Samvera í Havnar Klubba
1. juni 2004
1. juni gjørdu vit, sum ikki einaferð, eina upptøku til fløguna »Væl má gagnast«, sum kom út í desenmber 2008. Her er ein mynd frá upptøkuni í Vesturkirkjuni:
9. juni 2004
Fløguupptøka í Vesturkirkjuni
11. desember 2004
Matine í Havnar Kirkju kl. 11:00. Vit sungu »Laudate Dominum«, »Razboinika«, »Orðini«, »Kvøldljómur« og »Gleðilig jól«. Solistar vóru Berghild Poulsen, Fróði Sandoy og Peter H. Niclasen, meðan Árni Hansen spældi kaver.
17. desember 2004
Framførsla í Havnar Klubba
19. desember 2004
Konsert saman við Felagskórinum Gøta/Leirvík og Eivør í Gøtu Kirkju
22. desember 2004
Konsert saman við Felagskórinum Gøta/Leirvík og Eivør í Vesturkirkjuni
24. desember 2004
Jólahald á Lágargarði.
Tiltøk í 2005
9. januar 2005
Nýggjárskonsert í Norðurlandahúsinum saman við Symfoniorkestrinum
29. januar 2005
Vetrarveitsla í hølunum hjá Starvsmannafelagnum
31. mars 2005
31. mars 2005 klokkan hálgun átta um morgunin, sungu vit í Rosságøtu 6 á Argjum fyri Hans Paula Joensen, sum tá fylti háltrýss ár. Vt sungu »Eg elski teg land«, »I østen stiger solen op« og »Jeg har så græsselig ondt i min mave«, og aftan á blivu vit bodnir inn til rundstykkir, kaffi, te ella okkurt gott fyri magan.
8. apríl 2005
Fríggjadagin 8. apríl 2005 sungu vit úti á lærskúlanum har sum lærara íbúðirnar eru, tí Árni Hansen fylti 65 ár. Vit møttu kl 16:30 har vit sungu nakar sangir fyri honum, og innbodnum vinfólkum
5. juni 2005
Sunnudagin 5. juni 2005 kl. 16:00 var konsert við Karlakór Rangæinga og Tórshavnar Manskóri í Vesturkirkjuni. teir 40 sangaranir í Karlakór Rangæinga komu til Føroyar tann 3. juni og fóru 4. juni á Norðoyarstevnu í Klaksvík har teir høvdu konsert við løgum eftir Sigfús Halldórsson. Á konsertini í Havn høvdu vit hvør sína helvt umframt at vit sungu nakrar sangir saman. Eftir konsertina, tað vil siga um sjey tíðina, var okkurt til matna v.m. og hugni í Havnar Klubba fyri okkum og Karlakóri Rangæinga.
22. oktober 2005
Konsert í Norðurlandahúsinum
26. - 31. oktober 2005
Konsertferð og Landsmót Karlakóra í Íslandi. Her er ein mynd tá øll manskórini sungu saman við íslendska Symfoniorkestrinum.
Myndirnar frá ferðini 26. til 31. oktober 2005 kunnu síggjast her:
View this photo set on Flickr
http://manskor.fo/index.php?option=com_content&view=article&id=47&Itemid=58&lang=fo#sigProId8123937197
Vil tú síggja myndirnar á Flickr, so trýst her!
18. november 2005
18. november 2005 sungu vit fyri Fótbóltsamband Føroya vanliga stytt FSF á Hotel Hafnia og orsøkin var at FSF hevði fingið vitja av Michel Platini, sum promoveraði seg sjálvan sum eitt gott formansvalevni í UEFA. Tað lukkaðist vist til fullnar, tí hann blev seinni valdur til formann, men hann fekk vist ikki nakra stemmu úr føroyum. Á myndini eru Michel Platini og Óli Holm, sum var formaður (presidentur ella forseti) í FSF frá 2004 til 2008.
16. desember 2005
Framførsla í Havnar Klubba
17. desember 2005
Matiné í Havnar Kirkju
24. desember 2005
Jólahald á Lágargarði.


text:
Aðalfundur
Hervið verður kallað til árliga aðalfundin, sum verður sunnudagin 12. novembur kl. 16:00 í 07 Vestur-húsinum í Sørvági. Skrá sambært viðtøkum felagsins.
Hetta er fyrsta árið 07 Vestur heldur aðalfund eftir kappingarenda, eins og avgjørt á eyka-aðalfundi á 9-ára føðingardegi felagsins 6. novembur í fjør. Aðalfundurin bleiv tá fluttur frá at fylgja kalendaraárinum, til at liggja í seinasta lagi 4 vikur eftir kappingarlok. Tá var eisini avgjørt, at eyka-aðalfundur verður í seinasta lagi 1. februar, har roknskapurin skal góðkennast.
Skrá, sambært viðtøkunum:
1. Val av fundarstjóra
2. Frágreiðing nevndarinnar fyri farna árið
3. Val av nevndarlimum og tiltakslimum
4. Innkomin mál
5. Ymiskt
Innkomin mál skulu latast nevndini í seinasta lagi 12 dagar fyri aðalfundin.


text:
Býráðið hevði fund í gjár
Býráðið í Eysturkommunu hevði fund í býráðssalinum í Norðragøtu í gjárkvøldið. Á skránni vóru m.a. hesi mál:
- Karmar um savn og verkstað fyri samtíðarlist
- Reglugerð fyri bingjuplássið í Norðragøtu
- Leiga av ovastu hædd á Báta- og Listasavninum (har fyrisitingin hjá kommununi plagdi at húsast)
- Fyrispurningur um stykkið millum Fjøruvegin og Víkarvegin í Leirvík
Fundarfrásøgnin kann lesast her.
… ella tú kanst hoyra borgarstjóran taka stutt samanum hvat varð viðgjørt og hvørjar avgerðir vórðu tiknar á fundinum.


text:
Um SignWiki
Innihaldsyvirlit
SignWiki Føroyar
SignWiki Føroyar er ein føroysk teknmálsorðabók, sum er ein partur av einari norðurlendskari verkætlan, ið er stuðla av Nordplus. Við í verkætlanini eru Ísland, Norra og Føroyar. Endamálið er, at samla inn tekn og geva fólki lætta atgongd til at læra føroyskt teknmál.
Atgongd
Atgongd til orðabókina fæst lættliga á teldu, teldli og snildfon við at skriva hesa addressu í kagan:
Send inn orð/tekn
Tú ert vælkomin at senda inn orð/tekn, ella listar við orðum/teknum, ið tú ynskir við í orðabókina.
Teldupostaddressan er: teknmalsordabok@gmail.com


text:
Vikuætlan
Vikuætlan
Vika 21 - 2018
Mánadagur
21. mai
Týsdagur
22. mai
Setursskúli
Mikudagur
23. mai
Setursskúli
Hósdagur
24. mai
Danskt
Tit kunna hava bøkurnar: Alle tiders dansk við
Heima: lesa Alene hjemme sí 57 - 63
Heima: lesa Alene hjemme sí 57 - 63
Føroyskt
Tey, ið ikki hava latið bókina Barsakh inn, skulu hava hana við í skúla.
Eingi skúlating annars! Vit fara at arbeiða í Eg skrivi 8. Um bókin liggur heima, skal hon við í skúla.
Eingi skúlating annars! Vit fara at arbeiða í Eg skrivi 8. Um bókin liggur heima, skal hon við í skúla.
Fríggjadagur
25. mai
Samfelagsfrøði
Svarið sp. 1-5 á s. 60 skrivliga. Vit enda viðgerðina av kapitlinum. Havið bókina og skriviheftið til bókina við í skúla.
Enskt
Heima: Fyrireika fyrisøgn 3, og ger uppg. 1, 2, 3 & 4 í kap. 22 í Workbook lidnar, um tær ikki vórðu gjørdar í skúlanum.


text:
Vikuætlan
Vikuætlan
Vika 21 - 2018
Mánadagur
21. mai
2. hvítusunnudagur
Frídagur
Týsdagur
22. mai
Søga og samtíð
Lesið s.56-62
Føroyskt
Lesið fyrisøgnina á s. 48 í tí grønu mállærubókini.
Í tímanum fara vit at skriva fyrisøgn og at arbeiða við mállæru. Eg havi fyrisagnarheftini hjá nøkrum av tykkum.
Í tímanum fara vit at skriva fyrisøgn og at arbeiða við mállæru. Eg havi fyrisagnarheftini hjá nøkrum av tykkum.
Mikudagur
23. mai
Føroyskt
Eg skal hava tykkum 1.-6 tíma. Vit fara at arbeiða við synopsum, og tað hevði verið sera gott, um tit taka egna farteldu við, um tit hava møguleika til tess. Um tit ikki hava møguleika fyri tí, finna vit eina loysn í skúlanum.
Hósdagur
24. mai
Føroyskt
Vit halda fram at arbeiða við synopsunum. Tað hevði verið frálíkt, um tey, sum kunnu hava farteldu við í skúla, hava hana við.
Ítróttur
Dr: svimja
Ge: ítrótt
Ge: ítrótt
Fríggjadagur
25. mai
Danskt
Í skúlanum: Vit arbeiða við synopu
Enskt
Vit taka afturíaftur "passiv" og "aktiv" og tosa um at skriva stíl.


text:
Javnstøðunevndin: Í dag, altjóða DREINGJADAGIN, heiðra vit øllum dreingjum og øllum tí góða, teir hava at geva familjum sínum og samfelagnum. Hetta er samstundis ein dagur, her fokus verður sett á avbjóðingarnar, teir møta í uppvøkstrinum.
- Um ein drongur verður vanrøktur ella veksur upp í hatri og harðskapi, er tað sjálvsagt, at hann verður ein misskiltur og ørkymlaður tannáringur. Og næsta avgerandi broytingin til at gerast maður verður uppaftur torførari.
- Okkara mál er, at allir dreingir vaksa upp til virðiligar menn, sum kunnu gagna familjuni, samfelagnum og landinum, og fara at gera heimin til ein betri stað hjá dreingjum og gentum allastaðni, sigur Jerome Teelucksingh úr Trinidad, sum hevur stovnað dagin.
Seinasta gransking um dreingir vísur:
1. at tað er 50% sannlíkt, at dreingir duga ikki grundleggjandi lesiførleikarnar samanborið við gentur
2. at teir eru í 100% størri vanda fyri fáa staðfest ADHD samanborið við gentur
3. eru í størri vanda fyri at verða offur fyri ógvisligan kriminalitet
4. at teir fáa 70% av vánaligastu støðumetunum og dumpikarakterunum
5. at sjálvmorðstíttleikin er fýra ferðir so stórur sum hjá gentum
6. at teir eru í fimm ferðir so stórum vanda fyri at enda í ungdómsfongsli
Um tú veitst okkurt, sum VP ikki veit - skriva so til vp@vp.fo


text:
Tá ið trupulleikar taka seg upp fyri útflutingsvinnuna, ræður um at bera skjótt at, og beinanvegin fáa savna fólkini, sum kunnu hjálpa vinnuni at loysa tey vandamál, sum brádliga taka seg upp. Nú hevur Uttanríkisráðið, saman við vinnuni, skipað fyri tílíkari tilbúgving.
Trupulleikar hjá útflutningsvinnuni verða nú loftaðir beinanvegin, teir stinga seg upp. Hetta verður gjørt til tess at fyribyrgja, at stór virðir hjá útflutningsvinnuni ikki fara fyri skeyti.
Saman við vinnuni er tað Uttanríkisráðið, sum hevur tikið stig til hesa tilbúgving. Tilbúgvingin er skipað við fakfólki, og alt eftir hvat málið snýr seg um, verða viðkomandi partar, sum varða av ella hava fakliga vitan um evnið, eisini partar av vinnutilbúgvingini.
Uppgávan er at loysa íkomnar trupulleikar, ella at lýsa og koma við tilmæli til rætta myndugleika um, hvussu málið eigur at verða loyst.
Tey, ið hava tørv á at venda sær til vinnutilbúgvingina, skulu ringja til Uttanríkisráðið á telefon 306115 ella senda teldupost til tilbugving@mfa.fo


text:
Sandgrælingur
Sandgrælingur (frøðiheiti - Calidris alba, Crocethia alba, Erolia alba) er til støddar sum fjallmurra. Her sæst hann um somu tíð sum grágrælingurin. Tá er hann á bakinum sprøklutur av gráum og hvítum og svørtum, í neðra hvítur; hálsurin er á hinum gomlu gulligur við dimmum prikkum, á ungunum mest hvítur ella bleikgulur. Hann heldur seg niðast við sjóvarmálan, stundum á hellum og klettum, men mest á sandi. Tað er spakur fuglur; ikki fyrr, enn tú ert nær hjá honum, rennur hann undan, ofta hoppandi langan veg á øðrum beini. Tað hendir seg eisini at síggja hann um várið; tá er hann øðrvísini littur, men kennist væl frá hinum grælingunum av tí, at teir hava allir eina lítla baktá, men hann onga; eisini hevur hann stytri nev enn teir. So lítil, sum hann er, er hann óføra harðvunnin og eigur einans í kaldastu londum, eitt nú norðast í Grønlandi og á oyggjunum har vestanfyri. Um veturin er hann aftur suðuri ígjøgnum, eitt nú í Avstralia og Patagonia. Ofta er tað so, at norðari eitt fuglaslag er um summarið, longur suður fer tað um veturin.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Áhugaverd framløga um nýggja havrannsóknarskipið
Framløgan um nýggja havrannsóknarskipið var upplýsandi og væl fyriskipað. Tað vóru rættuliga nógvir áhoyrarar. Tað er eitt stórt arbeiði og umrokna verða tað umleið 80 arbeiðspláss í eitt ár.
Í gjár var framløga um nýggja havrannsóknarskipið á Skála. Væl av fólki mótti.
Torbjørn Jacobsen, borgarstjóri bjóðaði vælkomin. Síðan greiddi Leon Smith frá um skipið og hvussu teir høvdu roynt at fáa mest møguligt fyri pengarnar. Sunnvard Joensen frá Mest greiddi frá um ávísar detaljur og annars um gongdina líka frá byrjan.
Leon Smith greiddi frá um tey ymisku atlitini teir høvdu roynt at tikið. T.d. var pláss gjørt á dekkinum, soleiðis at pláss er fyri 3 bingjum, sum kunnu brúkast í samband við seismiskar kanningar. Hetta var gjørt eftir ynski frá Jarðfeingi.
Skipið er 54 metrar langt og 13,6 metrar breitt. Tað er 10 metrar longri enn Magnus Heinason. Men við at gera eina hædd meira, so fingu teir meira pláss. Leon Smith upplýsti at arealið er tvær ferðir so stórt sum á Magnus Heinason.
Nevnd blivu eisini tól á brúnni. Men tað bleiv gjørt skjótt av. Men bæði merki og modell blivu nevnd og tað er greitt at roynt er at útvega best møgulig tól.
Sunnvard Joensen greiddi frá um ymisk krøv til stál og at í løtuni samráðist Mest við eina norska og eina føroyska fyritøku um hvør av teimum skal gera timburarbeiði og innrættingina í skipinum.
Tosa bleiv um ljóð frá skipinum. Nevndir vóru ICES 209 klassin og Silent R klassin. Óljóð frá skipi forstýrar fisk fingu vit at vita. Vit fingu eisini at vita, at Mest samstarvar við Wartsila, sum leverar motorar og skrúvu, sum er tað sum gevur mest óljóð.
Skrokkurin verður gjørdur í Litava. Síðan verður skrokkurin sleipaður inn á Skála, har skipið verður gjørt liðugt. Rokna verður við at skrokkurin kemur inn á Skála einferð í 2019 og skipið verður liðugt í 2020.
Høgni Hoydal, Fsiskimálaráðharri hevði eisini eina framløgu. Hann nevndi nakað um politiska stríðið og at tað hevði tikið langa tíð at fáa skipið á fíggjarlógina. Somuleiðis nevndi hann tídningin av at hava nógvar og góðar upplýsingar, tá samráðingar eru við onnur strandalond um býti av felags fiskastovnum.
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Orð: Mikkjal á Ryggi
Lag: Vælkomnir, føroyingar
1. Vælkomin veri tú, fríski vindur,
tú lættir okkara tungu leið;
og um tú harðnar enn eitt sindur,
við hesum ráki bilar ei.
Nú hvíla vit væl móðan arm,
so glaðir um ein góðan farm.
2. Her fiskur var á hvørjum jarni,
slíkt eydnustund væl eitast má,
ja, næstan sum í sildagarni
so bleikt var fyri borð at sjá;
so hvørt ein innan stokkin hekk,
hin næsti krók í knokkin fekk.
3. Lat hvítan foss frá stevni strúka
og goysa yvir gullborð inn,
tveir kátir kallar í rúmi húka
og oysa út við bros á kinn;
so tungur nú vár bátur er,
ei undur í, hann vátur fer.
4. So mangan hevur hann lætt lopið
og borið fongin heim um sjó,
so mangan hevur hann saltan sopið,
tá alt í andarisi stóð,
á tiljur fullu aldurnar,
tá fleyt langt upp um snældurnar.
5. Í lótum lærdir Sámals lógvar
væl halda kunna um stýrisvøl,
og mangan millum brotasjógvar
hann stýrdi hesi dygdarfjøl,
so leikandi at londum gekk,
sum lagnan í hans hondum hekk.
6. Hygg! Krappir sjógvar bátin elta,
teir skunda allir inn mót skor
og kátir hvør um annan velta
og fussa fram í bæði borð
sum brasnir hestar baksandi
við hvítum faksi flagsandi.
7. Við skeyti og viðferð hart á tambi
hann strýkur yvir ægin blá
og fýkur oman av aldukambi,
so rytur dragna afturfrá;
ja, fljótt sum grammur kjógvin fer,
so skjótt nú fram um sjógvin ber.
8. Lat bara inn um tollar bróta,
so hava vit ein lættan dag,
lat sjógvin niður á herðar flóta,
so fáa vit eitt frálíkt bað.
Væl bornir fram av byrinum
vit eru nú á firðinum.
9. Nú leita allir bátar til landa,
tí luftin gerst so grim og grá,
og ilslig skýggj í erva standa,
so veðurskifti væntast má;
tað sæst á øllum líkindum,
hann kemur ei við mýkindum.
10. So lættlig gekk okkum leiðin drúgva,
og góða veiði Harrin gav.
Vit fróir inn um tangan snúgva,
og so er alt tað váta av;
nú slætnar undir fjølini,
brátt lenda vit á mølini.


text:
Svend-Allan Sørensen (f. 1975), sum er útbúgvin á Det Fynske Kunstakademi í 2002, arbeiðir í hesum døgum í Steinprenti í Havn. Undir heitinum Country og koncept verða lidnu listaverkini sýnd fram á Asger Jorn savninum í Silkeborg frá 16. juni til 15. september 2013. Afturvið tosi um felliknívar, byrsur og veiði, fingu vit ein bita saman við Bárði Jákupsson.
Næsta árið aftur, á vári í 2014, verða hundrað ár síðani Asger Jorn (1914-1973) varð føddur. Tá vera tvær framsýningar við hansara verkum, ein monografisk retrospektiv á Statens Museum for Kunst og ein dialogisk framsýning á Museum Jorn. Niðanfyri havi eg avmyndað Mogens Kjær í gongini á Århus Statsgymnasium, har Asger Jorn gjørdi Det Store Relief og Den Lange rejse í 1959. - Her fari eg, tá inspiratiónin manglar, sigur Mogens.
Til egnu framsýningina, Country og koncept, ger Svend-Allan Sørensen eina røð av litografiskum verkum saman við Jan Andersson í Steinprenti. Framman undan hevur hann gjørt eina mappu við 16 linoliumsskurðum saman við Søren Ellitsgaard í litografiska verkstaðnum Hostrup-Pedersen í Valby og eina mappu við 25 koparprentum saman við Michael Schäfer í Schäfer Grafisk Værksted í Keypmannahavn. - Verkini taka øll støði í mínum uppvøkstri á einum bóndagarði Miðjútlandi og tí veruleika, at eg eri so hugtikin av Henry David Thoreau, tá hann búði við vatnið Walden Pond í Massachusetts árini 1847-49, sigur Svend-Allan.
- Einastaðni har millum garðin og vatnið eri eg í løtuni. Fyri at koma eitt sindur nærri, so leiti eg við hesi framsýning eftir farleiðini millum mín føðistað og Walden Pond, sum GoogleMaps sigur ikki er til. Hetta lop millum Jútlandi og Massachusetts haldi eg vera júst tað spennið, sum er millum orðini country og koncept, sum eitt elastikk, ið fevnir um fatan og landafrøði.
- Koparprentini, Twenty five notes on birds, eru gjørd við inspiratión úr koparprentum við heimsins mongu fuglum í 1700-1800 talinum, men í staðin fyri at vera ímyndandi, verða tey ein framsøgn í teksti. Hesar framsetingar eru meir ella minni googlaðar og funnar av tilvild, og tí ikki í tráð við ein fuglafrøðiligan veruleika, hóast setningarnir eru sannir, tí teir eru tað teir eru. Tað vil siga ein framseting, sum uttan gransking og kontekst bara er tekstur. Ikki fyrr enn tú lesur, koma fuglarnir. Í tekstinum eru bara orð.
- Mappan, Total Animal Soup of Time, við linoliumsskurðum fevnir um 16 savnaði og ógvuliga ymisk boð uppá dýr, veiði og náttúru. Hetta er ein súpan av staklutum, gjørdir á sama hátt, tað vil siga linoleumsplátur, sum eru 50 x 50 cm skornar við fríari hond. Pappírsstøddin er hin sama. Tað elvir til ein neyvleika, sum bindir prentini. Tilsamans er hetta ein hurlivasi av framsetingum. Ein súpan. Heitið sipar til langyrkingina Ýl hjá Allen Ginsberg.
- Eg taki eisini við ein part av mínum egna grafikksavni frá endanum á 1700-talinum og fram til árini beint fyri at eg varð føddur í 1975. Til dømis hondmálað koparprent av krákufuglum, landslagsmyndum hjá Carl Bloch og Achton Friis, ein træskurð hjá Søren Hjorth-Nielsen fra 1970, sum upprunaliga verð gjørdur til donsku útgávuna av Brot und Wein hjá Hölderlin, men ikki kom við, og myndir av hjørtum hjá Joseph Hecht og Axel Salto. Hesi gomlu grafisku verk eru á ein ella annan hátt tað støðið og sjónarhorn, sum eg arbeiði úr í dag.
- Eg ætli, at mín egni partur av framsýningini verður eini 100 nýggj verk, sum ikki hava verið sýnd fram áður. Eg arbeiði á einum øki, sum er millum náttúru og mentan, eitt stað millum skandinaviska náttúru og politikk. Eg havi áhuga í viðurskiftunum á bygd og í náttúru, og í tí absurda, paradoksala og skemtiliga, sum ofta hongur uppivið. Gjøgnum verkini royni eg at kanna mína egnu fatan av júst náttúru og mentan. Mín uppvøkstur á bygd, veiðimaðurin, sjálv veiðan og tað, ið veitt verður, eru persónlig ørindi og á henda hátt snýr mest sum alt, eg fáist við, um náttúru og mín leiklut sum bæði veiðimaður og myndlistamaður í náttúruni.
- Det er væsentligt for mig at tage fat på og forholde mig til det pløre jeg nu engang kommer fra, sigur danski myndlistamaðurin Svend-Allan Sørensen í Steinprenti. Um stutta tíð fer hann til USA og 16. juni letur hann upp framsýningina Country og koncept á Asger Jorn savninum í Silkeborg.


text:
Lisbeth L. Petersen hevur í dag tikið seg úr Sambandsflokkinum. Eg var sjálvur uppi í útvarpinum, har eg skuldi ummæla eina fløgu, tá fyrrverandi formaðurin í flokkinum, fyrrverandi borgarstjórin í Havn, og ein tann mest markanti kvinniliga politikkarin í Føroyum, boðaði Føroya fólki frá sínari avgerð.
Tá hon saman við útvarpsvertinum kom í sendihølið, fall tað mær ikki inn, at hetta fór at vera ein so stór løta, at fráboðanin skuldi vera tann hon bleiv. Men tá eg hoyrdi hana koma við sínari fráboðan, var eg ikki í iva, at hetta var ikki bara ein protest, men ein søgulig hending, ið fer at vera skrivað í Føroya søgu, tí Lisbeth er ikki hvør sum helst.
Lisbeth Petersen vann sær nógva virðing, tá hon í ringastu krepputíð stillaði seg við róðrið í Føroya størstu kommunu, og var tann, ið stýrdi millum skerðini, tá harðast leikaði á. Hetta var ein dama, ið ikki ræddist ábyrgd, ein virðiligur politikkari á allan hátt.
Eg havi arbeitt saman við fólki, ið arbeiddu fyri hana í tíðini sum borgarstjóti, og ordilig og arbeiðssom eru orð, ið vóru afturvendandi, tá tey umrøddu hana.
Hennara avrik sum borgarstjóri í Havn, vóru so góð, at hon hóast nógvar sparingar og ringar tíðir var greiður toppskorari á valinum eftir. Men politisk telving vildi tað soleiðis, at hon misti sessin sum borgarstjóri.
Lisbeth er eisini ordiligt sambandsfólk, hon er abbadóttir Andras Samuelsen, ið var ein av stovnarunum av flokkinum, og av markantastu sambandspolitikkarunum gjøgnum tíðirnar. Lisbeth er úr sjálvari royalu familjuni í Sambandsfllokinum. Hon hevur verið limur í Sambandsflokkinum í 50. Hon er fyrrverandi formaður í flokkinum, og hevur sitið 16 ár í býráðnum, og 18 ár í Løgtinginum, umframt at hon hevur umboðað flokkin í Fólkatinginum.
Virðingin fall nakað, tá hon, sum formaður í sambandi við eitt valstríð, skuldi forsvara ein skattalætta, ið sambært Sambandsflokkinum hevði ein sosialan profil. Í valsendingini gjørdist greitt, at Lisbeth sum formaður í flokkinum, ikki skilti, hvussu skattalættin var skrúvaður saman, og hvussu hann var sosialur. Tí endaði hon við at siga, at tað var hemmiligt, og hon gjørdist tí til láturs. Avleiðingin var, at flokkurin misti atkvøður, og í síðsta enda mátti Lisbeth gevast sum formaður í flokkinum.
Eftirtíðin hevur tó víst, at skattalættin ikki hevði ein rættan sosialan profil, og at tað ikki var so undarligt, at hvørki Lisbeth ella restin av okkum skilti, hvussu hann var sosialt rættur. Tí var hennara feilur nokk mest, at hon hevði álit á sínum vælútbúnu floksfeløgum, ið høvdu funnið uppá skattalættan. Umframt at hon ikki hevði situatiónsfornemmilsi til at vísa á, at fíggjarmál mátti eitt nú Magni Laksafoss svara fyri, tað var jú hansara skattalætti.
Stjørnan hjá Lisbeth bliknaði í hesum málinum, og eg haldi eisini, at hon lærdi av tí, hetta ber avgerðin hjá henni í dag eisini boð um. Hon er ikki longur ein, ið bara letur sær um ganga. Eg ivist ikki í, at nógv av teimum meira sosialt tilvitaðu sambandsfólkunum við hesari avgerðini hjá Lisbeth noyðast at taka støðu til, um tey kunnu stuðla uppundir leiðina hjá Kaj Leo og Jørgen.
Og meðan løgmaður hevur fingið sær skoðbrá til á náttura til at finna mest jaliga háttin at vinkla hetta, so fari eg at takka Lisbeth fyri, at hon sum eitt ordiligt fólk vísir á, at nú er nóg mikið.


text:
Ingi Samuelsen
07.02.2015 - 20:06
Tíðindi > Uttanlands > Vanlukkur
Yvir 16.000 børn hava mist annað ella bæði foreldrini orsaka av ebola-farsóttini í Guinea, Liberia og Sierra Leone. Tað upplýsir UNICEF, barnagrunnurin hjá ST.
Sambært UNICEF hava 3.600 børn mist bæði foreldrini í teimum trimum vestafrikansku londunum, ið eru harðast rakt av ebola.
UNICEF fegnast um, at familjurnar taka sær væl av hesum foreldraleysu børnunum. Bert trý prosent av børnunum hava brúk fyri fosturfamiljum.
Heimsheilsufelagsskapurin WHO upplýsir, at 8.981 fólk higartil eru deyð í teimum trimum londunum, og 22.000 sjúkutilburðir eru skrásettir.
Fyri fyrstu ferð í ár er talið av tilburðum í Guinea, Sierra Leone og Liberia nú økt, upplýsir WHO. Vøksturin hendi seinastu vikuna í januar.
- Sjúkutilburðirnir øktust í øllum londunum fyri fyrstu ferð í ár. Skrásett vórðru 124 nýggir tilburðir í seinastu viku av januar, upplýsti WHO mikudagin.
Í farnu viku minkaði talið aftur, og tað prógvar tíðindini um, at ebola-farsóttin nærkast sínum enda, skrivar nrk á netinum.
Í Guinea eru skúlarnir latnir uppaftur eftir at hava verið stongdir í fimm mánaðir. Í Liberia verða skúlarnir latnir uppaftur seinni í mánaðinum. Og Mali sigur seg nú vera ebolafrítt øki.


text:
Orð: Elisha A. Hoffman
Lag: Anthony Johnson Showalter
Týtt: Petur William Háberg
1. Samband undurfult, gleði fyllir meg,
hildin trygt í Guds Jehovas hond,
ríku signingar, friðin eigi eg,
hildin trygt í Guds Jehovas hond.
Niðurlag:
Hildin, hildin
trygt, tá meg hótta álop vánd,
hildin, hildin,
hildin trygt í Guds Jehovas hond.
2. Lívsæl ferðin er mót tí fagra stað,
hildin trygt í Guds Jehovas hond,
ljós á leiðini veksur dag um dag,
hildin trygt í Guds Jehovas hond.
3. Skal eg óttast, tá fryktin burtur er,
hildin trygt í Guds Jehovas hond?
Fullan frið við Gud, sum meg uppi ber,
hildin trygt í Guds Jehovas hond.


text:
Farloyvi ella niður í tíð
Fyrireiking er umráðandiUm peningaligu viðurskiftini hjá húskinum higartil hava verið grundað á tvær fastar inntøkur, fer eitt tíðarskeið við farloyvi ella niðursettari tíð helst at hava stóra ávirkan á gerandisdagin hjá húskinum. Annaðhvørt tú ynskir at arbeiða minni í eitt styttri ella longri tíðarskeið, er tað eitt gott hugskot at fyrireika broytingina í góðari tíð.
Um tú tosar við okkum um tann fíggjarliga partin áðrenn endaligu avgerðina, kanst tú tryggja tær, at tú hevur lagt upp fyri øllum viðurskiftum, áðrenn avgerandi stigið verður tikið.


text:
Peningaligu viðurskiftini
Tað er ein stórur fyrimunur, um tit tosa um peningaligu viðurskiftini og tykkara ætlanir fyri framtíðina, áðrenn tit flyta saman. Á tann hátt avmarka tit tær misskiljingar og ósemjur, sum hetta evnið kann hava við sær.
Ein góð byrjan
Hóast tað kann tykjast ódámligt at tosa um pengar, so er tað ein sannroynd, at júst hetta evnið kann gerast eldfimt í parløgum, har partarnir hava vantandi innlit í peningaligu viðurskiftini hjá hvørjum øðrum. Tað er skilagott, um tit m.a. tosa um, hvønn hugburð tit hava til peninganýtslu, samansparing o.s.fr. Á tann hátt kunnu tit betra fíggjarligu fortreytirnar fyri tykkara felags tilveru, og tit fyribyrgja samstundis misskiljingum.
3 mátar at halda skil á felags útreiðslum
- Bæði gjalda somu upphædd á eina fíggjarkontu, haðani allar fastar útreiðslur verða goldnar. Harumframt rinda tit somu upphædd til eina felags kontu til mat o.a., sum tit kunnu hava tvey gjaldskort til.
- Inntøkurnar hjá báðum fara á somu kontu, sum bæði síðani brúka av til allar útreiðslur.
- Bæði rinda til felags útreiðslurnar - tó flytur tann, ið hevur hægri inntøku, eina størri upphædd til felags konturnar hvønn mánað. Bæði hava sostatt eisini ein part av inntøkuni til egna nýtslu.
Hvussu vilja tit brúka pengarnar?
Ein fíggjarætlan og ein fíggjarkonta eru góð amboð til at geva yvirlit og til at stýra felags útreiðslum og nýtslu. Við eini fíggjarætlan kunnu tit eisini gera tykkara ynski fyri framtíðina meira ítøkilig við at seta pening av hvønn mánað, t.d. til bústað, bil, barnavogn, uttanlandsferðir o.s.fr.
Skuld
Um annar tykkara ella bæði hava skuld, mugu tit hugsa um, hvussu hetta ávirkar felags fíggjarstøðuna hjá tykkum. Annaðhvørt tit velja at vera felags um at rinda skuldina aftur, ella tit gera tað hvør sær, so hevur skuldin ávirkan á tykkara fíggjarstøðu og tykkara møguleikar fyri at taka nýtt lán til t.d. hús ella bil. Vit mæla tykkum til at leggja eina ætlan fyri, hvussu skuldin kann gjaldast aftur.


text:
Fuglafjarðar skúli hevur fingið nýggja heimasíðu. Hetta er ein heimasíða, ið er sergjørd til tørvin hjá skúlum. Hon bæði kunnar og er samvirkin –
Heimasíðan er okkara andlit úteftir. Vit vilja bæði kunna foreldrum og øðrum um alt, vit hava at bjóða, men tað er eisini ein samvirkin síða, har næmingar millum annað kunnu lata uppgávur inn, har hvør einstakur flokslærari kann geva boð til flokkin, og har foreldur kunnu boða frá sjúkradegi hjá barni, sigur Ólavur Thomsen, skúlastjóri í Fuglafjarðar skúla.
Nógvir møguleikar eru á síðuni. Millum annað ber til at síggja heimasetningin hjá næminginum í teimum ymisku flokkunum, upplýsingar eru um royndir og próvtøkur, leinki er til Sprotan, Vitanet og Matpakkin, har eru tíðindi og kalendari, og kunnað verður eisini um stóru útbyggingina av skúlanum.
Skúlin vónar, at bæði næmingar, foreldur og onnur avvarandi fara at fáa stóra gleði av nýggju heimasíðuni.
– Hendan heimasíðan er munandi snøggari enn gamla heimasíðan, og hon kann nógv meira. Vit ætla eisini at brúka síðuna at fortelja familjum, ið flyta aftur til Føroya, um tað fjølbroytta skúlatilboðið, ið vit hava at bjóða, sigur Ólavur.
Tað er KREA, sum saman við skúlanum hevur ment nýggju heimasíðuna. Heimasíðan eitur www.ffs.fo.


text:
Skulu tit giftast?
Avgerðin um at ganga saman í hjúnalag er helst ein hin størsta í tykkara lívi. Umframt vígslu, veitslu og brúðarvísu hevur hjúnabandið eisini ávísar fíggjarligar og løgfrøðiligar broytingar við sær.
Her kunnu tit lesa meira um, hvussu tit fáa ráð til dreymabrúdleypið og um tær formligu broytingarnar, ið henda, tá tit verða gift. Vit ynskja tykkum hjartaliga til lukku við komandi hjúnabandinum og vóna, at tit her á síðuni finna íblástur til at fyrireika stóra dagin og felags framtíðina.


text:
Nevndin harmast seks reglur í Sekel
Nevndarformaðurin byrjaði fundin við at bjóða okkum øllum at vera hjartaliga vælkomin. At ein opin bók verður svarað við einum opnum brævi dugdi hann einki órímiligt at síggja í, helt Martin Næs og legði aftrat, at hann eisini tað vera rætt at møtast face to face í staðin fyri, at vit nú skuldu í gongd við eitt alment brævaskifti. -Bókin Sekel hevur ein høvund, minti Martin Næs á og helt tað vera umráðandi at leggja sær í geyma, at tað ikki er stýrið fyri Listasavnið, ið hevur skrivað bókina. Nevndin hevur yvirhøvur hildið tað vera umráðandi at lata fakliga vitandi fólk skriva listabøkur til savnið, segði han, men bæði hann og nevndin harmast stórliga tær seks reglurnar í bókini, sum snúgva seg um Grafiska Verkstað Føroya. Hesar seks reglurnar kallaði stýrisformaðurin jánkasligar og harmaðist um, at bókin á henda hátt gjørdist íkast í einum stríði, sum einki gott hevur gjørt fyri føroyska listaumhvørvið. Rithøvundurin eigur ábyrgdina av sínum teksti og hann eigur eisini rættindini til tekstin, minti Martin Næs okkum á, men legði síðan aftrat, at opna brævið verður tikið til eftirtektar.
Ikki almenn listasøga?
Síðan varð greitt frá teirri vanligu mannagongdini, tá tað um bókaútgávur Listasavnsins ræður. Nevndin er ikki við í ritstjórnini og blandar seg fullkomiliga uttan um innihaldið í bókini. Martin Næs legði dent á, at Sekel ikki sum so er tann almenna føroyska listasøgan, tí tað snýr seg um hugsanir og sjónarmið høvundans, ið mugu standa fyri høvundans egnu rokning. Martin Næs legði tó aftrat, at hann væl dugdi at síggja, at bókin ikki kann standa einsamøll í sínum núverandi formi. Nevndarformaðurin endaði frágreiðingina við vónini um, at hildið var áfram at skapa list hóast ósemjur og so hopaði hann, at vit øll fara at síggjast í Listaskálanum.
Eftir frágreiðingina komu fleiri av áhoyrarunum við ymsum sjónarmiðum. T.d. harmaðist Steinbjørn B.Jacobsen um Sekel, men fegnaðist um ummælið hjá Lisbeth Bonde í Weekendavisen, har hon finnist at Sekel fyri at hava slagsíðu. - Vit áttu at sent eina frágreiðing til Weekendavisen, helt Steinbjørn og hetta hevði hann á orðið fleiri ferðir, at nevndin onkursvegna alment mátti taka frástøðu til bókina, ið fer so illa við Jan Andersson og fleiri av listafólkum okkara, t.d. meistaranum Hans Paula Olsen. Inger Smærup Sørensen rósti átakinum hjá nevndini í Listasavninum og helt tað vera ómetaliga positivt, at vit nú vóru boðin í Listasavnið og at 6 ár av tøgn endiliga vóru av. Anker Mortensen var ónøgdur við mátan, sum sonevndu útbrótararnir nú hava verið umrøddir hesi mongu ár og serliga í Sekel. Inger helt somuleiðis, at útsagnirnar bæði í Sekel, men eisini í eitt nú røðunum, ið vórðu hildnar, tá fyrrverandi leiðarin í Listasavninum, Helgi Fossádal fór frá, vóru øgiliga ógvisligur og spurdi nevndina hvat vit nú kundu vænta okkum. Árni Winther segði, at stríðið jú hevur verið heilt øgiliga ógvisligt og at fyrrverandi leiðari bæði hevði verið hóttur og happaður. Bárður Jákupsson bað hann um at konkretisera hesa útsøgnina, tí hann helt, at tað lá millum reglurnar, at onkur av okkum til staðar skuldi havt hótt ella happað fráfarna stjóra og hetta visti Bárður einki um. Men Árni Winther segði, at hetta bert var nakað, hann hevði hoyrt og sum hann ikki visti meira um. Bárður legði dent á, at nevndin í 7 ár ongantíð hevur gjørt nakra sum helst roynd at komið í dialog við sonevndu útbrótararnar.
Tað farna er ikki bara farið...
Sum tað altíð er á tílíkum fundum, hava tey, ið vara av skipanini, nevndarlimir osfr, hug at hyggja frameftir, meðan hini ynskja eina gjølliga viðgerð av tí farna fyri, sum Fríða Matras Brekku orðaði tað: "at forða fyri, at hetta nakrantíð endurtekur seg". Birgir Kruse kom við einum uppbyggiligum dømi frá egnum arbeiðsplássi, har tað eru 28 punkt, sum ein ritstjórn eigur at hava í huga og her vóru fleiri punkt, ið ikki vóru fylgd, helt Birgir og harmaðist serliga um órættvísu viðgerðina í Sekel av Jan Andersson. Bárður Jákupsson nevndi fruktagóða samstarvið, ið hevur verið millum Listasavnið og Steinprent og vónaði, at hetta fór at koma aftur í rætt lag. Jan Andersson takkaði fyri fundin og segði seg taka í móti umberingini vegna øll tey 90 listafólkini, sum hava arbeitt í Steinprenti. Sunleif Rasmussen greiddi frá, at hann hevur staðið á síðulinjuni undir listastríðnum, men at orsøkin til, at hann hevur skrivað undir uppá opna brævið er ein varhugi av, at maktin við Sekel hevur litað talifrælsi. Sunleif hevði ikki lisið alla bókina, men helt, at hann bara við at lesa eitt sindur, bar eyga við fleiri smá kongamorð, ið vórðu framd í bókini. Sunleif helt, at tað hevði sømt myndugleikanum at tikið frástøðu til bókina. Martin Næs segði seg skilja tað, ið var sagt og lovaði, at alt skuldi verða viðgjørt.
Og har eru vit so stødd í verandi løtu. Vit mugu sjálvandi bíða eftir, at nevndin í Listasavni Føroya hevur viðgjørt málið, men tað sigur seg sjálvt, at tað ikki er nóg mikið, at nevndin á einum afturlatnum fundi í Listasavninum harmast um seks reglur í Sekel. Tað er neyðugt, at móttakarin av bókini og tað vil í grundini siga vit øll verða gjørd varug við, at bókin hevur slagsíðu og altso er listasøgureingjandi. Hetta skal fráboðast alment og øll, sum hava hugt í bókina vita, at hetta ikki er eitt órímiligt krav og at tað als ikki snýr seg um sensur, tvørtur í móti. Tí sum nú er, verða fantastiskir listamenn sum Tórbjørn Olsen, Hans Pauli Olsen, Zacharias Heinesen lýstir sum hálvvánaligir listamenn, ikki av listarligum áðum, men av maktpolitiskum áðum. Teir skulu heilt einfalt líða fyri, at teir undir listastríðnum ikki stuðlaðu fyrrverandi leiðara í Listasavninum. Eg gjørdi vart við á fundinum, at stóra bókaverkið, sum stóð og breiddi seg har á diskinum í Listasavninum við heitinum "Sekel Færøsk kunst i 100 år" og við búmerki Listasavnsins, í ógvuliga stóran mun líkist eini almennari listasøgu, at tað í grundini er ómøguligt at fata bókaverkið sum annað enn eina almenna listasøgu og Martin Næs viðgekk eisini, at nevndin í síðsta enda hevur ábyrgd av útgávuni. Nú vóna vit bara, at nevndin tekur avleiðingarnar av hesi ábyrgd og alment tekur frástøðu til Sekel.
(KP)


text:
Føroyska Sjómansmissiónin
17.05.2018 - 17:00
Nýliga varð trolbátin Dýrindal keyptur til Klaksvíkar. Tveir av eigarunum vóru umborð tá sjómanstrúboðarin vitjaði í Klaksvík, har báturin verður riggaður til.
Ísakur Petersen, skipari og Tummas Anthoniussen, maskinmeistari siga, at ymiskt er at taka hond í og fáa at rigga áðrenn lagt verður frá landi, vónandi í komandi viku. Harafturat er nakað av papírsarbeiði í samband við keypið av bátinum.
- Ja, vit hava gott mót. Tað eru nógv ár síðani trolbátarnir hava gjørt tað so gott sum í ár, so tað gevur bæði mót og spenning, sigur Ísakur Petersen.
- Vit vera fýra mans við og koma at royna á Landleiðini um summarið og annars uttanfyri 12 fjórðingar aðrar tíðir av árinum, sigur hann.
Dýrindal er ein sokallaður 50 tons trolbátur, sum er bygdur í Íslandi í 2002, er 19,3 metrar langur og 4,9 metrar breiður. Motorurin er ein 431 Hk. Mitsubishi.
Mynd: Føroyska Sjómansmissiónin


text:
Oda Strøm
16.04.2018 - 08:25
Tíðindi > Uttanlands - Kríggj
Russiski forsetin, Vladimir Putin, ávaraði í gjár um, at um vesturheimurin leypir á Sýria aftur, fer tað at hava kaos við sær fyri allan heimin. Tað segði hann í telefonsamrøðu við iranska forsetan, Hassan Rouhani, sambært Reuters.
Teir eru samdir um, at álopið leygarnáttina hevur skatt møguleikarnir fyri eini samtykt um sjey ára langa stríðið um Sýria.
- At USA, Bretland og Frankaríki søktu at trimum málum í Damaskus og Homs er í stríð við ST samtyktir, stendur í skrivinum frá Moskva.
USA, Frankaríki og Bretland skutu leygarnáttina 105 missilir í Sýria, sum sambært Pentagon raktu evnafrøðiligar vápnagoymslur í landinum. Hetta varð gjørt sum aftursvar fyri eiturgassálopið, sum londini siga varð framt í Douma 7. apríl.